Bukedde Online - Omukyala asusse okumpisiza omukka\nEbireetedde abaagalana okutya okusiba empeta...\nSSENGA, Mukyala wange alina omuze gw’okumpisiza omukka ate nga guwunya bubi ddala. Tusula mu muzigo kale bw’akikola enju yonna ebeera ewunya. Mugambye ku mbeera eno enfunda eziwera naye takitegeera bulungi. Kati nkoze ntya ssenga omukyala ono okutegeera nti ky’akola si kirungi.\nABANTU bangi tebakimanyi nti okufulumya omukka omubi mu bantu kibi. Abantu bakola ebintu bingi naye nga si bya buntubulamu ng’okuwandula amalusu ng’abantu abalala balaba, okufulumya eminyira okuva mu nnyindo n’ebirala.\nKati munno ono okufulumya omukka bwegutyo kirabika alya nnyo emmere erimu ekyokulya ekizimba omubiri ng’ebijanjaalo, ennyama, amagi n’ebirala. Abantu abamu tebamanyi nti okuyisa omukka mu bantu kibi.\nKati omukyala ono alina okukimanya kubanga teri ayagala kuwunyiriza muka mubi. N’ekirala okufuyisa omukka guno ng’omuntu tamanyi katugambe nga yeebase, aba tasobola kukyebeera kuba aba tamanyi, naye akikola ng’amanyi aba akola kibi.\nEmmere ezimba omubiri eyo ssinga erwa mu lubuto, etandika okuvunda era gwe mukka ogwo ogumuvaamu.\nNewankubadde twagala nnyo ebintu ng’ennyama mu butonde, ennyama si kye kintu kye tulina okulya. Kale olubuto lulwawo nga lugoya ennyama eyo kale n’etandika okuvunda kubanga mu lubuto namwo mulimu obuwuka.\nEra kwe kufulumya omukka oguwunya. Kati nga toyagala mukka guwunye nnyo, olina okunywa ennyo amazzi, okulya ebivavava n’ebibala olwo omukka guba teguwunya nnyo. Kale munno mugambe alye ebivaavava mpozzi n’ebibala.\nNaye oluusi omuntu ayinza okuba ng’alina ekirwadde mu lubuto kale ayinza n’okugendako mu ddwaaliro.


Amannya g'ebika agamu gava mu mirimu oba emizannyo gy'Abaganda\nErinnya lino lya basajja nga liva mu lulimi lw’ababazzi b’amaato. Bano balina ekigambo empamba kye bakozesa nga buno buba buti bwe bakozesa okusiba ebika ebibeera mu lyato okwongera okubinyweza. Ebika biba wansi mu lyato we baligattira ng’okunyweza ebiti bino bye bakozesa okuligatta ebiyitibwa ebika, bakozesaayo obuti obulala obubinyweza bwe bayita empamba ng mu buno mwe muva ernnya Wampamba.\nLino linnya lya bawala nga liva mu mulimu gw’Abaganda ogw’okukomaga. Mu kukomaga waliwo omutendera gwe bayita okutenga nga kuno kwe kukuba olubugo okulubyabyataza n’okwongera okuggyamu amazzi agayitibwa obuleebo nga bakozesa ensaamu ey’amannyo amanene. Mu kutenga olubugo mwe muva erinnya Batenga ly’oyinza okugamba nti litegeeza okukuba ekikuta ky’omutuba ekigenda okukolebwamu olubugo okukibyabyataza n’ensaamu ey’amannyo amanene.\nKino kizinga mu nnyanja Nnalubaale gye baatwalanga abasibe ne babamenya emikono n’amagulu ne babaleka eyo ggoonya ne zeeriira.\nLino erinnya lyava mu kalindaluzzi ng’ono yalinga mukuumi wa luzzi Kabaka mw’anywa amazzi. Oluvannyuma lyatandika okutuumwa mu kika nga lisaliddwaako ne lisigala Kalinda.\nErinnya lino lya basajja nga lisibuka mu kutabaala. Abaganda edda bwe baatabaalanga ne bawangula era ne banyaga ebintu okuva ku bebalwanye nabo. Mu mbeera eno waabangawo kye bayita okukuba omuwambiro nga mu kino omugabe (eyaduumiranga olutabaalo) bwe yamalanga okulobola ebinyagiddwa ng’atoolamu ebyo by’ayagala okuva mu by’abasajjabe abalwanyi bye baanyaze, bwe yamalanga ate ng’asindika ababaka be nga baddamu nga balobola ebintu abatabaazi bye baasigazza nga baddamu nga baggyamu bye baagala nga babitwala ng’omutabaazi olwo asigazaawo ebibye . Okulobola kuno okwokubiri okukolebwa ababaka b’omugabe kwe kuyitibwa okukuba omuwambiro era Omuwambiro mwe muva erinnya Muwambi ly’oyinza okugamba nti litegeeza kulobola ebinyagiddwa mu lutabaalo.\nSSEJJOBA NE NAJJOBA:\nGano gava mu nkola y’Abaganda ey’okwetonaatona emitwe gyabwe. Ejjoba byabanga byoya eby’enkusu n’ebyennyange bye baatikkiranga ku mitwe nga kino kye bayita ejjoba. Omuntu oluusi yatalanga ejjoba nga kino kitegeeza nti basala enviiri ebbali n’ebbali ne balekawo enviiri wakati ezitali nsale okwefaanaanyiriza ebyoya by’enkusu n’ennyange bye beetikkiranga ku mitwe ebiyitibwa ejjoba. Ssejjoba ne Najjoba oyinza okugamba nti gategeeza musono gwa nviiri ogw’okwetikkira ebyoya by’ennyange n’enkusu. Erinnya eddala erya Nakijoba nga lino lya bawala aboolugave nalyo ligwa mu ttuluba lye limu.\nSSENFUKA NE NANFUKA:\nGano gava mu lulimi lw’abatabaazi n’abalwanyi nga baalinanga enjogera nti mukooneko enfuka oba nti enfuka ne zidding'ana nga bakozesa enfuka okutegeeza okusookereza omulabe wo oba omuntu bwe mulwana ng’oyagala okupima amaanyi ge. Mu lulimi olw'ekigwo Ekiganda, enfuka kiba kitundu kya kigwo.\nLino lya basajja nga liva mu linnya eriweebwa ebisagazi ebito nga biyitibwa ebirumbirumbi. Muno mwe muva erinnya Ssebirumbi. Ebirumbirumbi bino Kabaka by’alwanyisa nga ogumu ku mikolo egikolebwa ng’agenda okutikkirwa e Naggalabi. Abawala bayitibwa Nabirumbi ng’oyinza okugamba nti gategeeza ebisagazi ebito.\nKIBIRIGE NE NAKIBIRIGE:\nGano amanny g’abantu abeddira Engeye. Gava mu muzannyo ogw’okubiriga nga mu muzannyo guno abaana batema emiggo emimpi enta nga bbiri oba ssatu gye baayitanga embirigo olwo ne babiriga nga buli omu afuba okukanyuga embirigo ye n'egenda wala, asinze okukasuka ewala y'aba awangudde olwo n'akuba embirigo za banne ne zigenda wala. Mu kibiriga mwe muva erinnya Kibirige ng’abawala abamu bayitibwa Nakibirige abalala Nambirige.\nLino liva mu lulimi lw’ababazzi b’amaato Okuzimula kwe kutereeza eryato nga babajja n’okuyooyoota ekitundu ky’emabega olulimi lw’eryato we lunaagalamira. Oyinza okugamba nti Kizimula ye muntu atereeza n’okuyooyoota eryato nga balibajja naddala ekitundu eky’emabega kye bayita Balumba.\nLino lya basajja nga liva mu kigambo ky’ababazzi b’amaato ‘mawata’ ekitegeeza ekifo we batemye omuti ogugenda okubaggyibwamu eryato.


Bukedde Online - Aba famire y'omuwala eyawambiddwa e Masaka balaajanidde Gavt.\nAba famire y'omuwala eyawambiddwa e Masaka balaajanidde Gavt.\nOmumerika atenderezza omutindo gwa Uganda mu ddigi\nCMI yeddizza okunoonyereza ku basse omuwal...\nFAMIRE y’omuwala Rose Nnakisekka eyawambiddwa abatemu basabye gavumenti okubayamba okuzuula omwana waabwe nga mulamu oba nga mufu kubanga bbo bakoze buli ekisoboka omuli n’okwongera abatemu ensimbi endala emitwalo 15 ze baabasalidde ku mitwalo 50 ez’okubawa omulambo kyokka ne buziba ku Mmande ng’omwana waabwe tebannamuzuula.\nFred Kasagga, kitaawe wa Nakisekka yannyonnyodde nti abazigu baakomye okubakubira ssimu essaawa 7 mu ttumbi.\nAgamba nti wano baabadde bamaze okubongera emitwalo 15 ze baabasabye nti babasuulire omulambo gwabwe awantu nti kyokka n’okuva olwo tebannaddamu kubategeeza kintu kyonna.\nAba famire bagamba nti okuva lwe baayongedde abatemu bano emitwalo 15, tebakyakwata masimu ekintu ekyongedde okubatiisa naddala embeera y’omwana waabwe gy’alimu.\n“Tulinze lwaleero lwokka bwe bunaakya enkya nga tetulinaawo kipya tugenda kwabuka buli omu adde ewuwe okutuusa bwe tuliba tufunye amawulire agaliba gatutegeeza ekiribaawo olwo lwe tulidda ne tuziika”, Kasagga bwe yategeezezza.\nOmwogezi wa Poliisi mu Greater Masaka, Lameck Kigozi yagambye nti batandise omuyiggo gw’abatemu abaawambye Nakisekka n’annyonnyola nti kino bakikolera wamu ne Poliisi y’e Kampala omuwala gye baamuwambidde.\n“Buli kintu kibaako entandikwa n’enkomerero na bino tulina essuubi nti bijja kuggwa,era buli ekisoboka kikolebwa okulaba ng’abeenyigidde mu bikolwa binobakwatibwa”, bw’akkaatirizza.\nKigozi akubirizza Bannamasaka ne Bannayuganda bonna okutwalira awamu nti okusinziira ku mbeera eriwo mu ggwanga kyetaagisa buli muntu okubeera obulindaala.\nAwadde amagezi abatambulira mu mmotoka eza lukale okuzeegendereza ennyo na bantu ki abazituddemu ng’era kyandibadde kirungi ne bazirinnyira mu paaka mwokka.\nKigozi agasseeko nti era bateekwa n’okwekenneenya ennyo ku masimu agabakubirwa nga tebannasalawo kusisinkana babakubidde.\nAte omubaka omukyala owa Kalungu mu Paalamenti Aisha Ssekindi alaze okwennyamira olw’ebikolwa bino okugenda mu maaso n’okussa Bannayuganda ku bunkenke.\n“Nnakuwalidde wamu ne kojja wange Kasagga n’abafamire bonna nsaba Allah ayongere okubagumya g’abayisa mu mbeera eno ey’akazigizigi gye batubiddemu,” bwe yagambye.\nSsekindi ayogedde ku bazigu nti balabika bagenze okutandika ebikolwa bino nga baabyetegekera dda nga n’ab’ebitongole b’ebyokwerinda tebakimanyi. Wabula yagumizza abantu nti lujja kukya lumu abazigu bano bagwe mu mikono gya gavumenti bakwatibwe.\nYe omubaka Joseph Ssewungu owa Kalungu West omuli n’ kyalo abazadde abaawambiddwaako omwana kwebabeera , kino akitadde ku bunafu bwa Poliisi.\n“Nkyogera ssikirumamu ne mu Palamenti nkyogererayo nti Poliisi esaagidde nnyo mu kuyigga abatemu kuba buli kiseera boogerera ku masimu lwaki tebalondoolwa kukwatibwa?”\nYannyonnyodde nti bonna abazze bawambibwa, amasimu gaabwe gasigala geeyambisibwa ababawambye ne basindikirwako ne ssente kyokka Poliisi basirise busirisi ne batazigoberera okusobola okubafuna.\nAbakristu mu ssaza ly'e Masaka bakuzizza olunaku lw'Abaami\nLoole y'omusenyu ekutte omuliro e Lukaya\nBp. Kaggwa nga tannafa poliisi yasoose kumwetondera olw'okumukuba ttiyaggaasi


Bukedde Online - Poliisi erung'amizza ku bibonerezo by'obusangosango\nNamasole wa Ssekabaka Mwanga bamuyingizza mu Lubiri lwe e Mpererwe\nOMWOGEZI wa poliisi mu ggwanga Fred Enanga ategeezezza nti poliisi ssi yaakukoma kuvunaana bantu abazzizza obusango obutono singa Ssemateeka wa Uganda abeera takyusiddwa mu bwangu ne baggyamu obusango obutono obuteetaagisa kusibibwa.\nEgimu ku misango egyayogeddwako mulimu ogwokweyisa mu ngeri etategeerekeka ogumnayiddwa nga "common nuisance", okuteeberezebwa nti wandiba omubbi, okwonoona empewo okugeza ng'otambula owunya n'emirala.\nEnanga yagambye nti emisango gino ku tteeka lya Penal Cord gikyalimu era bwe bakukwata fayiro n'etwalibwa ew'omuwaabi wa Gavumenti omukulu okugiyitmu n'akkiriza okuvunaanibwa poliisi ebeera erina okutwala mu kkooti era n'osibibwa mu kkomera omulamuzi bw'aba alagidde.\nYagambye ku musango ng'ogwokubeera 'idle' Pulezidenti Museveni gwe yalagira bakome okukuguvunaana abantu mu tteeka lya Penal Cord gukyalimu ekitegeeza nti gukyabalibwa ng'omusango.\nBino Enanga yabyogeredde mu lukung'aana olwategekeddwa ab'ekitongole ky'obwannakyewa ekya Human Rights Awareness and Promotion Forum [HRAPF] nga bali wamu n'akakiiko akakwasissa eddemba aka Uganda Human Rights Commission [UHRC] mwe baabadde bakubaganyiza ebirowoozo n'ebitongole bya gavumenti ebyenjawulo ku nsonga y'okuggya obusango buno mu tteeka lya Penal cord.\nRuth Ssekindi okuva UHRC yagambye nti obusango buno bwatandikibwawo abafuzi bamatwale nga bagala okunafuya, okuteeka wansi abaddugavu n'okubalaga nti bawansi nnyo ku bbo kyokka bukyanga Uganda efuna obwetwaze era ekyatambulira ku mateeka ge gamu agaali gassa wansi omuddugavu.\nYagambye nti n'engeri emisango gino gye gyawandiikibwa mu Penal Cord kizibu okuginnyonnyola omuntu n'agitegeera bulungi era bw'ogusomera omuntu gubeera tegukola makulu kubanga oyinza okusanga omuntu n'omuvunaana omusango gw'okwonoona empewo olwokuba awunya ng'ate akola mulimu gwa kwettika kasasiro.\nYe omubaka Asuman Basalirwa atuula ku kakiiko k'amateeka mu Palamenti yagambye nti Palamenti yali etandiise okuleeta ekiteeso ky'okukola ennongoosereza mu mateeka agamu kyokka Ssabawolereza wa gavumenti n'abaggyako omulimu guno ng'agamba nti ensonga eno be bagenda okugiwomanu omutwe.


Bukedde Online - Muhoozi awadde abeebikonde obukadde 34\nMuhoozi awadde abeebikonde obukadde 34\nBaleese ebyuma ebyongera ku makungula mu...\nENDUULU yasaanikidde ekizimbe kya MTN Arena e Lugogo ku Ssande, nga mutabani wa Pulezidenti Museveni, Maj. Gen. Muhoozi Kainerugaba azze okulaba empaka z'eggwanga ez'ebikonde (National Open Boxing Championship).\nMaj. Gen, Muhoozi ng'awuubira ku bawagizi b'ebikonde e Lugogo ku Ssande.\nMuhoozi, eyabadde omugenyi omukulu mu kuggalawo empaka, yamatidde omutindo ebikonde kwe bituuse n’awaayo 34,500,000/- okugulira kiraabu z'ebikonde 40 ebikozesebwa mu kutendekebwa.\n“Mwebale kulaga mutindo musuffu ogutuwadde essuubi nti twandiddamu okwetikka ensi mu bikonde. Pulezidenti Museveni, omu ku bawagizi baabyo lukulwe azze atubuulira engeri ebikonde gye byali eby’amaanyi mu myaka egiyise wabula ndi musanyufu bikomyewo ku maapu,” Muhoozi bwe yagambye.\nYasuubizza n'okutuukirira Pulezidenti balabe engeri gye bagenda okukwatirako ebikonde nga baakusooka na kugulira kibiina kya bikonde (UBF) lingi kikomye okugyeyazika.\nLingi egula doola 7,500 (eza Uganda obukadde 27). Uganda erina lingi ssatu ezaagulwa ku mulembe gwa Amin.\nEmu ya NCS, endala ya UPDF ate eyookusatu ekuumibwa kkampuni ya Kirembe Mines kyokka nga zonsatule zikaddiye.\nLUKANGA EKOZE LIKODI\nKiraabu ya Lukanga, yawangudde empaka zino omulundi ogwokubiri bukya kibiina kya nsi yonna ekifuga ebikonde (AIBA) kikyusa mateeka gaazo mu 2014 (likodi).\nMu mateeka gano, abaana wakati w'emyaka 14-15 bazannya bokka (Juniors), aba 16-17 nabo bokka (Youth) ate okuva 18 ku 40 ba (Elite).\nEast Coast yawangula mu 2014, Lukanga mu 2015, UPDF mu 2016, KCCA mu 2017 ate omwaka oguwedde tezaazannyiddwa.\nLukanga yawangudde ekikopo ng’ogasse emitendera gyonna mu bato, abavubuuka n’abakulu mu basajja n’abakazi ku mugatte gwa bubonero 60, n'eddirirwa East Coast (46), Police (30), COBAP (16) ate KCCA ne Kololo zaasibaganye ku 15.\nLukanga yafunye pikipiki, East Coast (sseddume w’ente) ate Police yagenze ne kimeeme w’embuzi . Abazannyi baawereddwa ebirabo eby’enjawulo.\nNCS NAYO EGABYE KAVVU\nSsaabawandiisi w'akakiiko akaddukanya emizannyo mu ggwanga (NCS), Dr. Benard Ogwel naye yawadde abawanguzi ku mitendera gyonna 10,000,000/- ate buli kiraabu eyawangudde omutendera yafunye 2,000,000/-.\nAbalala abaabaddewo, ye Toyota Nzaire, muto wa Pulezidenti Museveni, ssentebe wa NCS, akulira UBF, Moses Muhangi, n'omubaka wa UN mu ggwanga Rosa Malago, akulira ekitongole kya sirimu ekya UNAIDS, Dr. Kalusa Kiragu, omukungu wa Pepsi, Amos Nzeyi, omuyimbi Bebe Cool n'abalala.\nMaj. Gen. Muhoozi Kainerugaba,\nNational Open Boxing Championship\nPoliisi yeepikira kikopo kya bikonde\nLukanga etutte ebikopo 2 n’eyombesa abategesi


Bukedde Online - Akulira ebidduka mu Kampala atabuse nemukazi we\nNorman Musinga ne Mukyala we bwebali mukusika omuguwa\nOFIISA akulira polisi y'ebidduka mu Kampala n'emiriraano SSP Norman Musinga atabuse ne mukyala we n'amubbako abaana n'abakweka.\nEno y'entikko y'okutabuka kwa bafumbo bano, abamaze ebbanga nga balina obutategeeragana mu maka ekyawalirizza Musinga okugenda mu kkooti mu 2016 n'agisaba baawukane ne mukyala we Esther Kyinkuhaire Musinga bwe balina abaana abasatu.\nMusinga bwe yagenda mu kkooti yagisaba bw'emala okubaawukanya ne mukazi we, ye nga taata emuwe obuyinza okusigaza abaana okuli; Given Atuhaire 8, Garvin Aine 6, ne Gabriella Birungi ow'emyaka esatu.\nWabula kkooti yagaana okusaba kwa Musinga n'eragira abaana basigale ne nnyaabwe mu kiseera ng'omusango gwabwe gugenda mu maaso kyokka wadde kkooti yasalawo bw'etyo, Kyinkuhaire agambye nti, bba yasooberedde abaana n'abamubbako n'abatwala mu kifo kyatamanyi.\nENGERI MUSINGA GYE YATUTTE\nABAANA Kyinkuhaire ku Lwokuna, yazze ku ofiisi za Bukedde ng'alabika yenna asobeddwa n'asaba abazirakisa bamuyambe afune abaana be. Yagambye nti, abaana baali basomera ku St. Savio Junior School e Kisubi ate omuto asembayo, ng'asomera ku Agha Khan.\nYagambye nti, emirundi mingi, Musinga abadde nga agenda ku ssomero abaana gye basomera ne kabangali ya poliisi ekubyeko abaserikale aggyeyo abaana wabula ab'essomero nga tebamuganya.\nYayongeddeko nti, wabula mu lusoma olwokubiri olw'omwaka nga luli wakati, baafiirwa omu ku booluganda. Yannyonnyodde nti, bwe baafiirwa, Musinga yakozesa olukujjukujju n'agenda ku ssomero n'alimbalimba abaliddukanya nti, abaana yabadde abakimye okugenda okuziika.\nKyinkuhaire agamba Musinga yakeera nnyo okugenda ku ssomero ye yagenda okugendayo okukima abaana nga Musinga amaze okubaggyayo era okuva olwo abaana yabatwala n'abakweka.\nYagasseeko nti, olusoma olwokusatu bwe lwatandise, Musinga yamuweerezza obubaka ku ssimu n'amugamba nti, ‘Abaana bali Kamwokya ku Homisdallen bw'oba oyagala osobola okugenda n'obalaba bw'oba toyagala kiri eri ggwe.' "Abaana baabadde banaatera okuwummula nga wabula ennaku ssatu bamalirize ebigezo n'abaggyayo ku ssomero twagenze okugendayo baatugambye nti abaana taata waabwe yabatutte wabula ennaku ssatu bawummule." Kyinkuhaire bwe yagambye.\nBAMAZE EMYAKA ESATU MU KUSIKA OMUGUWA\nKyinkuhaire yagambye nti, obuzibu bwonna bwatandika mu 2016 oluvannyuma lw'okuzaala omwana asembayo, Gabriella Birungi.\nYagambye nti, olwali okuzaala, bba omwana yamwegaana n'agamba nti si wuwe era baakomekkerera bagenze ku musaayi. Yagambye nti, bba ye yalonda eddwaaliro lya Lancet Laboratories ku Buganda Road gye yatwala omwana ne babaggyako omusayi ne guweerezebwa mu America okukebera endagabutonde zaabwe bombi.\nEbyava mu musaayi biraga nti, omwana ebitundu 99.999 ku 100 wa Musinga abasawo ne bagattako nti, tewali kubuusabuusa kwonna nti Musinga ye kitaawe w'omwana. Kyinkuhaire yagambye nti, ebyo bwe byaggwa, Musinga yamutuuza n'amugamba nti, ayagala agendeko ewaabwe atwale omwana oluvannyuma akomewo e Kampala atandike okukola.\nYagambye nti, yakkiriza n'amuteeka mu mmotoka n'amuzzaayo mu bakadde be e Ssembabule nga bakkiriziganyizza nti, omwana bw'ava ku mabeere wa kukomawo amukolere bizinensi kyokka agamba nti, olwali okumutuusa, bwe yadde e Kampala, yagenda we baali bapangisa e Zzana mu Nfuufu n'asiba ebintu byonna era yasenguka kiro.\nYayongeddeko nti, bwe yali akyali e Ssembabule, gye baamutegeereza nti, bba yali agenze mu kkooti ng'ayagala baawukane mu mateeka\nBano, baafumbiriganwa mu 2010 ku Lutikko e Namirembe ku mbaga eyali ey'ekitiibwa eyasomboola bamayinja mu poliisi abaaliwo ng'abamu ku bagenyi abayite\nYagasseeko nti, omusango Musinga gwe yatwala mu kkooti, enfunda ziweze nga bamuyita kyokka talinnyayo era gwayimriramu.\nTalina budde bwabwe awaka avaayo kiro addayo mu ttumbi enviiri ne zibamera ku mitwe ne gisaakatira\n'Nze nakwasa omubaka wa Kkwiini ekimuli ku Meefuga'


Bukedde Online - Bbanka enkulu yasuula eyange - Sudhir\nBayodde abateegera ku mwala gw’e Nakivubo...\nWakati wa 2015 -2016, Crane Bank yalina okusala amagezi okuvvuunuka amabanja agaali galemeredde bannannyinigo okwali abasuubuzi abaatundanga ebintu e South Sudan kyokka ssente zonna ne zifa, abaali mu byamafuta mu Uganda n’amatabi amalala abaali balaajanira gavumenti ebayambe.\nEkimu ku bizimbe bya Sudhir (ku ddyo) ekisangibwa e Nakasero mu Kampala.\nSUDHIR Ruparelia yagambye nti okugwa kwa Crane Bank kwava ku banene naddala mu bbanka enkulu abaalemwa okukola omulimu gwabwe, gattako embeera y’ebyenfuna embi eyalemesa abasuubuzi be yawola ssente ennyingi ne batazisasula.\nEmisango egyamuwawaabiddwa okubba ssente mu bbanka ye nagyo ayongedde okugikalubya bw’ategeezezza nti birimu ffitina kubanga bannamateeka bbanka enkulu be yapangisizza bamulinako akakuku kubanga baaliko balooya be n’abagoba.\nBbanka enkulu eyungudde bannamateeka ba MMAKS Advocates abakulembeddwa Apollo Makubuya (ono ye mumyuka Owookubiri owa Katikkiro wa Buganda) n’aba AF Mpanga abakulembeddwa David Mpanga (Attorney General w’e Mmengo).\nMpanga yayatiikirira nnyo nga looya wa Dr. Kiiza Besigye amuwolerezza okuva lwe yasooka okwesimbawo ku Bwapulezidenti.\nSudhir aleese Balooya 30 aba Kampala Associated Advocates okumuwolereza abakulembeddwa Elison Karuhanga ne Bruce Musinguzi era baamaze dda okuwaayo okwewozaako kwe.\nSudhir yeesibye ku Gavana wa bbanka enkulu, Tumusiime Mutebile nti wadde yamuwawaabidde kyokka byonna ebyali mu bbanka ye (Crane Bank) abimanyi era amuleese ng’omujulizi we omukulu mu musango guno.\nSudhir aleese abajulizi 21 okuli omumyuka wa Gavana Dr. Louis Kasekende, Justine Bagyenda alondoola ebya bbanka, Godfrey Yiga Masajja, Susan Wasagaki Kanyemibwa.\nBannamateeka ba Bbanka enkulu okuli David Mpanga, Timothy Masembe Kanyerezi owa MMAKS nabo abawaddeyo ng’abajulizi.\nBano yasoose kukibateekako nti bamulinako akakuku kubanga baaliko balooya be.\nBBANKA ENKULU BY’EVUNAANA SUDHIR\nBbanka enkulu evunaana Sudhir ne kkampuniye eya Meera Investments, okuggya ssente mu Crane Bank ng’ateekayo akawunti ez’empewo n’okukozesa amagezi ga tekinologiya, okufera ssente za bbanka ng’aziyisa mu kkampuni ze ng’omuntu ne yeesasula.\nBbanka enkulu eyagala Sudhir asasule ssente obuwumbi 397 ze yaggya mu bbanka obutereevu ne mu makubo amalala.\nSudhir mu kwewozaako yeegaana byonna okuli okubba ssente mu bbanka ye ng’agamba nti baakikola kumwonoonera linnya.\nYasabye kkooti eragire bbanka enkulu emuddize ebyapa by’ettaka bye yawamba era bamuliyirire.\nOkumuvunaana nti teyatereka ssente z’abakozi be 700, mu kitongole kya NSSF yagambye nti ye ng’omutu yali tavunaanyizibwa ku nkalala okusasulirwa abakozi obwo bwali buvunaanyizibwa bw’abaali baddukanya Crane Bank, bbanka enkulu be yakakasa nga baweebwa emirimu.\nAyongera okunnyonnyola nti nga April 21, 2015 bbanka enkulu yakakasa ebitabo bya Crane Bank eby’omwaka 2014 ogwaggwako nga December 31, 2014 n’etalaga nti waaliwo okwemulugunya kwonna nga bwe yalaze mu mpaaba yaayo nga yeesigama ku lipooti y’ababalirizi b’ebitabo aba Price Water House Cooper eyakolebwa November 13, 2014.\nMu October 2016 bbanka enkulu yeddiza Crane Banka ate January 27 n’egikwasa DFCU Bank egiddukanye, ebyobugagga byayo ebibalirirwamu obuwumbi 1,800 n’amabanja gaayo gonna n’amatabi 46 ge yalina okwetooloola eggwanga. Sudhir agamba nti okuva kino lwe kyaliwo tafunanga mbalirira yonna ku bigenda mu maaso.\nAyongerako nti, okugwa kwa Crane Bank, kuli mu mikono gya bbanka enkulu yennyini eyagyeddiza kubanga wakati wa 2015 -2016, Crane Bank yalina okusala amagezi okuvvuunuka amabanja agaali galemeredde bannannyinigo okwali abasuubuzi abaatundanga ebintu e South Sudan kyokka ssente zonna ne zifa, abaali mu byamafuta mu Uganda n’amatabi amalala abaali balaajanira gavumenti ebayambe.\nOkukakasa ekyo, nga June 13, 2016 Katikkiriro wa Uganda yawandiikira Pulezidenti ng’alaga amagezi gavumenti geesaze okununula Bannayuganda abatubidde mu mabanja n’ebbaluwa eyo n’agiwaako ekibiina ekigatta bbanka ekya Uganda Bankers Association.\nOlw’embeera eyo bannannyini migabo baayongera ssente mu Crane Bank obuwumbi 30, kyokka ate mu July 2016 bbanka enkulu yayimiriza Crane Bank okukola emirimu egimu mwe yalina okuggya ensimbi ng’okugaba looni ekintu ekyavaako okutta ssente za bakasitooma baabwe nga tebasobola kuzikozesa kukola magoba.\nAbaatwala Crane bank bagibbye ssente - Sudhir


Bukedde Online - Besigye alemeseddwa okugenda e South Africa\nBesigye alemeseddwa okugenda e South Africa\nOgwa Mulindwa okukuba Munnamawulire gwongezeddwayo...\nDr.Kizza Besigye eyavuganyako ku bwa pulesidenti akukulumidde nnyo poliisi ya Uganda okumugaana okuva e wakaawe okugenda e South Africa.\nBesigye ng'ayogerako eri Bannamawulire oluvanyuma lwa poliisi okumulemesa okugenda e South Africa.\nBya Samuel Tebuseeke\nBesigye ategeezeza Bukedde nti yabadde akeddennyo okumakya galeero (Lwa kubbiri)saawa kkumineemu nekitundu ku makya nga ali mu mottoka ye naye Robert Kachumu DPC we Kasangati namusulira emisavu ku geeti nga mugaana okufuluma nti babadde tebamanyi gyalaga.\nBesigye agambye nti abadde agenda ku kisaawe Kyeggwanga ettebe alinye ennyo nyi e mutwale Kenya gyabadde agenda okufunira ennyonyi eddala emutwale mukibuga Dabani e South Africa gyabadde e genda okwetaba mu lukungaana lwa bannamateeka oluyitibwa International Commission of Jurists.\nKino kimuyisiza bubbi kubanga ennyonyi mwabadde egenda okugedera yabadde yakusimbula ku saawa ssatu ku makya era yamulese naye yagambye nti asobodde okwogera nekitongole kye byenyonyi Entebbe alabe nga afuna ennyonyi eddala agende.\nAvumiridde nnyo ebikolwa bya poliisi bino nagamba nti kino bigenda kuletera bannayuganda okwekyaawa batandike okubeera nga tebakyakiririza mu mateeka ga poliisi ya Uganda, agambye nti poliisi emusosokereza erabika erina ekigendererwa okumujja mu mbeera abakolere ekikyaamu atebamuguleko emisango ate nga ye simuzi wa misango.\nWabula oluvannyuma lw’okumulemesa okugenda okulinnya ennyonyi abasirikale basitudde ebyuuma byabwe ne bagenda era kati tewali musirikale yenna maka ga Besigye.\nLaba wano bwebibadde mu bifaananyi\nOmuliro omulala guzzeemu okwokya ekisulo ku Gayaza High School\nAkasattiro ku ssomero lya Gayaza High


Ddala Mbabazi abalira ku njawukana mu Bwakyabazinga...\nYe maneja Bunjo yalina obuvunaanyizibwa obw’okuwandiika ensimbi zonna eza SACCO ezaayingiranga n’okufulumizibwa. Mu ngeri eno, ng’atuukiriza obuvunaanyizibwa bwe, Bunjo yakizuula nti ensimbi ze yalina mu buwandiike zaali nnyingi okusinga ezo zennyini ezaaliwo mu kaasi nga kino yakitegeeza kaasiya Namande ne ssentebe Kasolo.\nNnatunuulidde emyaka ebiri egiyise ogwa 2013 ne 2014. Ensimbi 74,969,955/- zo tezimanyiseeko mayitire. Ku nsimbi zino, 56,165,955/- zaali ziterekeddwa bammemba nga nazo teziriiwo.\nOkuva ku ntandikwa ya NASSACO okutuuka ku nkomerero ya 2014, bammemba baagula emigabo gya 17,349,000/- (share capital) wabula nazo zaabulankanyizibwa.\nOmusango ku poliisi gutambula kasoobo\nEnsimbi 1,455,000/- zaakung’aanyizibwa okuva mu bammemba abeewola ssente wabula nazo tezimanyiseeko mayitire.\nMu kunoonyereza kwe nnakola, nnakizuula nti ensimbi ezimu zaafunibwanga ku 'Mobile Money' okuva mu bammemba kyokka ezo tewali we ziragibwa mu buwandiike nti zaayingira mu bitabo bya SACCO.\nKyetume Rural Entrepreneurs' Association 7,423,700/-, Kayemba Steven 5,647,800/-, ssente z'eggombolola eza ISFG NAADS 3,913,800/-, Patrick Bunjo 3,580,500/-, Sarah Nakafeero 3,456, 200/-, Alex Kizza 2,227,000/-, Grace Namayanja 2,057,600/-, Prossy Kikabi 2000,000/-, Juliet Namagulu 1,624,000/-, Lameck Kasolo 1,488,300/-, Rev. Peter Bakaluba Mukasa 1,380,669/-, Sylivia Nakibirango 1,306,000/-, Ritah Nanyonjo 1,223,100/-, Wilson Ntale 1,082,000/-.\nNg'abakozi emirimu tugitambuzza bubi omwaka gwa 2014 oluvannyuma lwa kaasiya Namande okubulankanya ssente. Namuwandiikira mu butongole era ne mpaako ssentebe kkopi era ne mmugamba anziremu mu buwandiike kye yakola oluvannyuma lw'akaseera.\nMu mwaka gw'eby'ensimbi 2013/2014, kkampuni eyakola lipoota ya audit yakola ebintu bya bicupuli kuba yalaga nti embeera yali nnungi ekitaali kituufu. Ekizibu ekiriwo kwe kuba nti SACCO tebadde mu yinsuwa kuba yandibadde eyambako okusasula bammemba ensimbi zaabwe,” Musiime bwe yagambye.


Ebyasaliddwawo mu nsisinkano ya Museveni...\nNga tannasimbula kugenda ku Joggies e Bulenga okuyimba mu kivvulu kya Rema, Godfrey Kayemba maneja wa Rema Namakula yasoose kubira Chris Evans ssimu n’amusaba ave mu by’entalo akomewo ku siteegi bakole.\nGuno gwabadde mulundi gwakubiri nga Kayemba eyali maneja wa Chris Evans ayogerezeganya naye ku butakkaanya wakati we (Evans) ne Rema era mu bingi bye yamuyitiddemu mwe mwabadde n’okumulaga nti olutalo lw’assaawo terugenda kumuyamba okuggyako okubatabula n’okuboonoonera amannya bombi.\nBino we bijjidde nga ennaku ettaano Chris Evans ze yawadde Rema okumwetondera ziweddeko (zaaweddeko ku Lwakutaano) era ng’abawagizi balindiridde kulaba ky’azzaako kuba Rema eby’okwetonda yabigaanye ng’agamba talina musango gwe yazza. Bwe baali ku Hotel Africana, Rema yayanjula Chris Evans ku siteegi ng’omusajja eyakubwa ennyondo omusanvu n’atafa ate Evans bwe yayogera ku linnya lya Kenzo, Rema ne yeecanga n’eby’okuyimba n’abivaako.\nYatuuseewo ku ssaawa 5:00 ez’ekiro era yatuukidde mabega wa siteegi. Abaabaddewo tebaasoose kukkiriza nti ye ye era waliwo abaawuuliddwa nga bawakana nti “Chris Evans ku ngeri gy’abadde awera, tasobola kulinnya wano.” We yatuukidde nga Rema ali ku siteegi akuba emiziki egy’okumukumu.\nBwe yatuuse ku luyimba lwa ‘Linda’, Rema yayimbye ekitundu kye kyokka ekya Chris Evans bwe kyatuuse abantu baalabide awo ng’alinnya ku siteegi olwo enduulu n’evuga okuva mu bawagizi abaabadde bakwatiridde ekifo. Okwawukanako ne bwe gwali ku Hotel Africana, ku mulundi guno oluyimba baaluyimbye nga bwe luli awatali kugattamu yadde okutoolako ekigambo kyonna.\nYagasseeko nti Evans mukwano gwe era baali basaagamu nga bwe batera okukola ku bivvulu ebirala. Chris Evans alidde ebigambo bye Chris Evans eyasooka ‘okunyooka’ ng’agamba tagenda kuddamu kuyimba na Rema olw’okumuyisa obubi, yagambye nti oluvannyuma lwa Rema okugaana okumwetondera ye asazeewo amusonyiwe baddemu okukolagana. Oluyimba ‘Linda’, Rema ne Chris Evans lwe bayimba lwa mukwano.\nEngeri Kayemba gye yabatabaganyizza Olw’okuba yaliko maneja wa Chris Evans ate nga baasigaza omukwano, Kayemba kyamwanguyidde okutuuza ababiri bano bave mu kunenehhaana. “Ky’olina okumanya bano balinga abooluganda abafunyeemu obutakkaanya.\nNabatuuzizza ne mbabuulirira nti bino bye balimu tebiyamba, bafe ku bibatwala mu maaso okusinga obusongasonga obutalimu. Katonda mulungi baakitegedde ne batabagana era kati twazzeemu okukola,” Kayemba bwe yagambye


2 (A)Oluvannyuma, obusungu bwa Kabaka Akaswero bwe bwakkakkana, yasigala ng’alowooza ku Vasuti, kye yakola, n’ekyali kisaliddwawo. 2 Awo abaddu ba Kabaka ne baleeta ekirowoozo nti, “Banoonyeze Kabaka omuwala ku bawala abato abalungi nga mbeerera. 3 Kabaka alonde ababaka mu buli kitundu mu bwakabaka bwe, bamuleetere abawala abato ababalagavu abalungi mu lubiri lwe e Susani bakuumibwe mu nnyumba y’abakyala. Era Kegayi omulaawe wa Kabaka avunaanyizibwe abawala abo, ng’abawa ne by’okulungiya byonna bye beetaaga. 4 Awo omuwala anasiimibwa kabaka, ye anafuuka Nnabagereka mu kifo kya Vasuti.” Ekirowoozo ekyo kyasanyusa kabaka, era n’akissa mu nkola.\n5 (B)Mu biro ebyo mu lubiri e Susani, waaliyo Omuyudaaya ow’omu kika kya Benyamini, erinnya lye Moluddekaayi, mutabani wa Yayiri, muzzukulu wa Simeeyi, muzzukulu wa Kiisi, 6 (C)eyawaambibwa Nebukadduneeza, Kabaka we Babulooni n’aleetebwa mu buwaŋŋanguse nga y’omu ku basibe abaasibibwa ne Yekoniya, eyali Kabaka wa Yuda, okuva e Yerusaalemi. 7 (D)Moluddekaayi yalina omuwala omuto erinnya lye Kadasa, gwe yalinako oluganda, eyakulira mu mikono gye, kubanga yali mulekwa nga yafiirwa kitaawe ne nnyina. Erinnya ly’omuwala ono eddala nga ye Eseza, era yali ng’alabika bulungi nnyo.\n8 (E)Awo olwatuuka ekiragiro kya Kabaka bwe kyalangirirwa, abawala bangi, nga ne Eseza mwali ne baleetebwa mu lubiri e Susani ne bakwasibwa Kegayi eyali alabirira abakyala ba Kabaka. 9 (F)Eseza n’asiimibwa Kegayi, era n’amuwa ebintu eby’okulungiya, n’emmere ey’enjawulo. Era yamuwa n’abazaana musanvu abaalondebwa okuva mu lubiri lwa Kabaka, era n’amuteeka mu kifo ekisinga obulungi awakuumibwa abakyala. 10 (G)Eseza yali tamanyiddwa ggwanga lye, wadde ekika kye, kubanga Moluddekaayi yali amugaanye okulyogera. 11 Buli lunaku Moluddekaayi yalagangako mu luggya lw’ennyumba ya bakyala okumanya ebyafanga ku Eseza.\n12 (H)Awo oluwalo lwa buli muwala bwe lwatuukanga okugenda eri Kabaka Akaswero, omuwala oyo yalinanga okuba ng’amaze emyezi kkumi n’ebiri egy’okufumbirirwa, ng’era mu bbanga eryo, emyezi omukaaga aba ng’akozesa amafuta ag’omugavu n’emyezi omukaaga omulala nga yeyambisa obuwoowo n’ebintu ebirala ebifumbirira. 13 Bw’atyo omuwala n’alyokanga agenda eri Kabaka. Omuwala bwe yatuukanga okugenda ewa Kabaka yabanga wa ddembe okuweebwa kyonna ky’ayagala okuva mu nnyumba y’abakyala. 14 (I)Yagendangayo kawungeezi, ate bwe bwakeeranga, n’addayo mu kifo ekirala era eky’abakyala ekyalabirirwanga Saasugazi, omulaawe wa Kabaka eyakuumanga abakyala ba Kabaka abalala. Era omuwala oyo teyaddanga wa Kabaka wabula ng’amusiimye, era ng’amutumizza.\n15 (J)Awo oluwalo lwa Eseza omuwala eyakuzibwa Moluddekaayi, ate nga muwala wa Abikayiri, eyalina oluganda ku Moluddekaayi, bwe lwatuuka okugenda eri Kabaka, Eseza talina birala bye yasaba okuggyako ebyo Kegayi, omulaawe wa Kabaka bye yamuwa. Era Eseza n’aganja mu maaso g’abo bonna abaamutunuulira. 16 Yatwalibwa eri Kabaka Akaswero mu lubiri lwe mu mwezi ogw’ekkumi, gwe mwezi Tebesi, mu mwaka ogw’omusanvu ogw’okufuga kwe.\n17 (K)Kabaka n’ayagala nnyo Eseza okukira abakyala abalala bonna, era n’aganja mu maaso ge okusinga abawala embeerera bonna. N’amutikkira engule okuba Nnabagereka mu kifo kya Vasuti. 18 (L)Awo Kabaka n’akolera Eseza embaga ennene, n’ayita abakungu be wamu n’abaami be, era n’alangirira abantu okusonyiyibwa emisolo mu bitundu byonna, ate n’agaba n’ebirabo nga bwe yayagala.\n19 (M)Olunaku olumu Moluddekaayi bwe yali ng’atudde ku wankaaki w’olubiri lwa Kabaka, abawala ne bakuŋŋaanira eri Kabaka omulundi ogwokubiri. 20 (N)Eseza yakuuma ekyama Moluddekaayi kye yali amukuutidde, eky’obutayogera ekika kye newaakubadde eggwanga lye.\n21 (O)Awo mu biro ebyo Moluddekaayi ng’atudde ku wankaaki wa Kabaka, abalaawe ba Kabaka babiri, Bigusani ne Teresi, ku abo abaakuumanga omulyango, ne banyiigira Kabaka Akaswero, era ne bateesa okumutemula. 22 Naye Moluddekaayi n’agwa mu lukwe olwo, n’ategeezaako Eseza Nnabagereka, eyagenda n’abuulira Kabaka nga Moluddekaayi bwe yamutegeeza. 23 (P)Awo ekigambo ekyo bwe baakyekenneenya, ne kirabika nga kituufu, abasajja abo bombi ne bawanikibwa ku kalabba. Awo ebigambo bino byonna ne biwandiikibwa mu kitabo eky’ebyafaayo ebya buli lunaku mu maaso ga Kabaka.


Bukedde Online - Ttiimu ya Uganda ey'emisinde esiibuddwa\nBannabyamizannyo abaliko obulemu beennyamivu...\nGavumenti ewadde abaddusi 20 abakiikiridde eggwanga mu misinde gy’ensi yonna e London ssente 1,000,000/= buli omu nga za kwekuumisa.\nSsabawandiisi wa NCS, Nicholas Muramagi y’ategeezezza bino bw’abadde akwasa abaddusi bano bbendera y’eggwanga okubasiibula e Lugogo era nga basiibuddwa ku ssaawa 9:00 ez’olweggulo ku nnyonyi ya Turkish Air.\nAbakungu abagendedde ku ttiimu baweereddwa 1,500,000/= buli omu.\n“Ssente tuzibawadde kweguliramu obuntu obutonotono nga bali mu kibuga London. Tubasuubiramu okukola obulungi kubanga bonna baali bagenzeko mu mpaka ennene okuggyako Abu Mayanja akyali omupya ku ttiimu,” Muramagi bw’ategeezezza.\nAbaddusi bagenda kulwanira ne ssente ezigendera ku midaali ng’awangula zaabu afuna ddoola 60,000 (eza Uganda 216,600,000/=) owa feeza n’afuna 40,000 (mu za Uganda 144,400,000/=) ate ow’ekikomo n’afuna 20,000 ( mu za Uganda 72,200,000/=).\nAbaddusi abasooka omunaana bonna baakufuna ensimbi okusinziira ku Pulezidenti wa Uganda Athletics Federation (UAF) Dominic Otuchet.\nOtuchet ategeezezza Bannayuganda nti ttiimu agirinamu obwesige kubanga etendekeddwa bulungi ate nga bonna baafunye ebisaanyizo okuyitamu okwetaba mu misinde egyo, teri yayise mu kamooli.\nTtiimu eno egendeddemu n’omuddusi Joshua Cheptgei eyadduka e Kololo mu misinde gy’ensi yonna egy’okwetoloola ebyalo n’aggwaamu amaanyi nga ye yali akulembedde banne.\n“Ng’enda kudduka na bwegendereza wabula Katonda y’asinga okumanya,” Chetbw’ategeezezza nga tebanasimbula e Lugogo.


Okuva 15 LCB;NIV - Oluyimba lwa Musa - Awo Musa n’abaana - Bible Gateway\nOkuva 14Okuva 16\nOkuva 15 Endagaano Enkadde nʼEndagaano Empya (LCB)\n15 Awo Musa n’abaana ba Isirayiri ne bayimbira Mukama oluyimba luno nga bagamba nti,\n2 Mukama ge maanyi gange era lwe luyimba lwange,\n3 Mukama mulwanyi;\n4 Amagaali ga Falaawo n’eggye lye\n5 Obuziba bubasaanikidde;\n6 “Omukono gwo ogwa ddyo, Ayi Mukama,\n7 Mu bukulu obw’ekitiibwa kyo,\n8 Omukka bwe gwava mu nnyindo zo,\n9 “Omulabe n’ayogera nti,\n10 Naye wakunsa embuyaga zo,\n11 Ani akufaanana, Ayi Mukama,\n13 Mu kwagala kwo okutaggwaawo,\n14 Amawanga galikiwulira ne gakankana,\n15 Abakungu b’omu Edomu balitangaalirira nga batidde;\n16 Okwesisiwala n’entiisa biribajjira.\n17 Olibayingiza n’obassa ku lusozi lwo lwe weerondera,\n19 Embalaasi za Falaawo, n’amagaali ge, ne basajja be abeebagadde embalaasi bwe baayingira mu nnyanja, Mukama n’akomyawo amazzi ag’ennyanja ne gabasaanikira; naye nga bo abaana ba Isirayiri batambulira ku ttaka kkalu wakati mu nnyanja. 20 Awo Miryamu, nnabbi omukazi era mwannyina wa Alooni, n’akwata ekitaasa; n’abakazi abalala ne bamugoberera nga balina ebitaasa era nga bwe bazina. 21 Miryamu n’abayimbira bw’ati nti,\n22 Awo Musa n’akulembera Isirayiri, n’abaggya ku Nnyanja Emyufu, ne bayingirira eddungu ly’e Ssuuli. Ne batambulira ennaku ssatu mu ddungu nga tebalabye ku mazzi. 23 Bwe baatuuka e Mala, ne batasobola kunywa ku mazzi gaawo, kubanga gaali gakaawa: era eyo y’ensonga eyatuumisa ekifo ekyo Mala. 24 Abantu ne beemulugunyiza Musa, ne bamubuuza nti, “Tunywe ki?”\n25 Musa ne yeegayirira Mukama; Mukama n’amulaga ekitundu ky’omuti. Bwe yakisuula mu mazzi, amazzi ne gaba malungi okunywa.\nMu kifo kino Mukama we yabaweera ekiragiro kino n’etteeka, era n’abagezesa 26 ng’agamba nti, “Singa muwuliriza eddoboozi lya Mukama Katonda wammwe n’obwegendereza, ne mukola ebyo by’alaba nga bituufu, ne mussaayo omwoyo ku biragiro bye, era ne mugondera amateeka ge, sigenda kubaleetako ndwadde n’emu, ng’ezo ze naleetera Abamisiri, kubanga nze Mukama, nze mbawonya endwadde zammwe.”\n27 Awo ne batuuka mu Erimu, awaali ensulo ekkumi n’ebbiri, n’enkindu ensanvu; ne bakuba awo eweema zaabwe okumpi n’amazzi.


Bukedde Online - AFCON2019; Cranes tukyaliko\nAFCON2019; Cranes tukyaliko\nShe Cranes egenze ku kisaawe kya kapeti\nGGOOLO ya Emma Okwi eyongedde Cranes essuubi ly’okuyitamu okwesogga oluzannya lwa ttiimu 16 mu mpaka z’ekikopo kya Afrika eziyindira wano e Misiri.\nOmuzibizi wa Cranes, Godfrey Walusimbi 'Jjajja Waalu' (ku kkono) ne Khama Billiat owa Zimbabwe mu nsiike eggulo. Baalemaganye ggoolo 1-1.\nMu ddakiika 12 zokka, Abdu Lumala yasazizza omupiira okuva ku wingi ya ddyo kyokka ennyanda n’eremerera omukwasi wa ggoolo ya Zimbabwe, George Chigova n’aguwandula mu maaso ga Okwi n’akuba mu katimba.\nGgoolo yayaniriziddwa enduulu mu bawagizi abali e Cairo, ate mu Uganda, Kampala n’ebibuga ebirala byabuutikiddwa enduulu okuva mu bawagizi bakira aboota obuliro omupiira ku ttivvi.\nKyokka ggoolo yasaanudde Zimbabwe n’erumba Uganda obutasalako. Wano omukwasi wa ggoolo, Denis Onyango yayolesezza obukugu mu kutaasa ennyanda.\nOkulumba kwa Zimbabwe kwavuddemu ebibala mu ddakiika ya 41, omuzannyi asinga okuba ow’omutawaana Khama Billiat, eyazannyanga ne Denis Onyango mu Mamelodi eya South Afrika n’amukuba ggoolo eyabaddemu obukugu. Omupiira gwamusanze mu ntabwe ya ggoolo n’agunyoola okuyingirira okumpi n’omuti gwa ggoolo.\nOmuzannyo gwayolese omupiira bwe gwetaagamu ennyo omukisa kubanga Zimbabwe yafiiriddwa emikisa mingi. Kyokka ate mu ddakiika y'e 70, aba Zimbabwe baaweddemu ggaasi olwo Cranes n’etabuka okubalumba ng’enjuki. Nabo lukisakisa lwe lwabataasizza okuteebwa.\nCRANES YEETAAGA KI?\nKati Cranes okuyitamu erina kufiira ku Misiri ku Ssande efuneyo waakiri akabonero. Oba si ekyo Cranes erina kuyitirawo ku kibalo.\nCranes erina obubonero buna nga ssinga Zimbabwe ekuba Congo olwo ejja kuba (Zimbabwe) nga yenkana ne Cranes obubonero olwo atwala ekifo ekyokubiri asinziire ku mupiira gwa Cranes ne Misiri. Kyokka ssinga Zimbabwe ne Congo bagwa amaliri (okusinziira ku byavudde mu gwa Congo ne Misiri) olwo Cranes eyitawo butereevu.\nKyokka ssinga Misiri ekuba Cranes ku ggoolo esukka ku emu, ne Zimbabwe n’ekuba Congo olwo Zimbabwe y’eba n’enkizo.\nKino kiba kitegeeza nti Cranes erina kulindirira ebiva mu bibinja ebirala okuyitamu. Mu mpaka z’omwaka guno, ebibinja biri mukaaga.\nTtiimu bbiri ziyitamu butereevu okuva mu bibinja omukaaga ne zikola ttiimu 12, olwo ttiimu nnya ezinaasinga okukola obulungi zeegatte ku 12 okuweza 16 ezinaavuganya ku luzannya oluddako. Obubonero obuna Cranes bw’erina kati bugiwa enkizo nnene okuvuganya ku ttiimu ezinaagenda ku luzannya oluddako.\nMu mupiira gwa Zimbabwe, vidy Karuru yafuukidde Ben Mugabi owa Cranes ekizibu, era we baateebedde Cranes Karuru yasazizza omupiira okuguteeka ku kigere kya Billiat nga Cranes yayidde dda.\nOkwawukanako ku gwa DR Congo, Cranes gye yakolera buli ky’eyagala mu kisaawe, guno gwakaalubiridde nnyo Uganda. Onyango yataasizza emipiira emizibu ebiri mu kitundu ekyokubiri. Onyango ‘yasenye’ omupiira ku layini ogwasaziddwa Billiat eyasinze okutulugunya Cranes.\nNga Onyango tannaba kutaasa guno, kapiteeni wa Zimbabwe, Knowledge Musona, eyabadde tali ku mutindo, yatunudde mu ggoolo enkalu nga Onyango yabuze dda n’akuba omupiira ku muti waggulu mu ddakiika y'e 68. Wano Bannayuganda abaabadde ku ttivvi baafunye essuubi nti osanga omupiira baakuguggyamu ekiramu.\nKADDU ALEMWA GGOOLO\nPatrick Kaddu yafunye omukisa. Lumala yasazizza omupiira ggoolokipa George Chigova n’aguwandula ne gusanga Kaddu ng’ali yekka, mu kifo ky’okussa omupiira mu katimba yayagadde kutta muntu n’aggyayo n’ag’omu buto n’agukuba bweru. Zimbabwe yasizza ekikkowe, nga tekikkiriza nti ggoolo eyo tenywedde!\nMu ddakiika y'e 88, Sebastian Desabre yakkirizza nti osanga akabonero kamumala n’aggyamu Miya okuleetamu omuzibizi Timothy Awany. Musona yazzeemu n’asubwa omukisa omwozeeko mu y'e 92 kyokka na guno n’agukuba ebbali. Buli muzannyi wa Zimbabwe yakutte ku mutwe. Desabre yasizza ekikkowe.\nOnyango yatandise okuwa ebiragiro abazannyi be. Gwawedde Cranes ewaga, kubanga ekigere ekimu kiri ku luzannya lwa ttiimu 16.\nKU SSENTE Z’OMUYINDI: Botswana ne Uganda siba ‘under’


Bukedde Online - Museveni akkirize okuteesa n’ebibiina ebimuvuganya - FDC\nMuseveni akkirize okuteesa n’ebibiina ebimuvuganya - FDC\nOlubiri lwa Ssekabaka Muteesa lufuuliddwa...\nAkulira ekika ky'Engo yennyamidde ku baatulugunya...\n"Tetwagala kukwata mmundu wadde ffe abamu tuzimanyi (okuzikuba). Ku lw’obulungi bw’emiti emito tusaba akkirize enteeseganya.Tulina okuzuula amagezi aganaatwala eggwanga lino mu maaso mu mirembe. Tetwagala kusika muguwa," Biriggwa bwe yagambye.\nSsentebe wa FDC Wasswa Biriggwa (kkono), pulezidenti w’ekibiina Patrick Amuriat n’omumyuka wa Ssabawandiisi Harold Kaija nga bali mu lukung’ana lwa bannamawulire e Najjanankumbi\nFDC esabye Pulezidenti Museveni akkirize okuteeseganya n’ebibiina ebimuvuganya ku mbeera eriwo mu ggwanga kiyambe Uganda obutaddamu kuyiwa musaayi olw’okusika omuguwa kw’ebyobufuzi n’obusungu obweyongera mu bantu buli lukya.\nFDC eyagala enteeseganya zino ziveemu okukolebwa kwa Konsityusoni empya ekkiriziganyizibwako enjuyi zonna n’empenda zitemebwe okulaba ng’eggwanga likyusa obukulembeze mu mirembe n’erabula nti awatali kino n’okulonda kwa 2021 abamu kwe batunuulidde temugenda kuva kalungi.\nSsentebe w’ekibiina kino, Omulongo Wasswa Biriggwa eyabadde n’abakungu baakyo okwabadde Pulezidenti Patrick Amuriat n’omumyuka wa Ssaabawandiisi, Harold Kaija bino baabitegeezezza bannamawulire e Najjankumbi ku lw’e Ntebe.\nAmuriat mu ngeri yeemu yagambye nti okuteebwa kwa Bobi Wine ne banne abakwatibwa olw’obuvuyo obwali mu Arua tekigenda kuggya bannakibiina kino ku mulamwa gwa kussa kazito ku Pulezidenti Museveni okulaba ng’awaayo obuyinza.\nBiriggwa yagambye nti waliwo ekirowoozo ky’enteeseganya nga Sweden ye yali eziwomyemu omutwe emabegako kyokka ne kigwa butaka. N’asaba enteeseganya zitandike mu bwangu okutaasa eggwanga okudda mu ntalo.\n‘’Tetwagala kukwata mmundu wadde ffe abamu tuzimanyi (okuzikuba). Ku lw’obulungi bw’emiti emito (Museveni baayita abazzukulu) tusaba akkirize enteeseganya. Tulina okuzuula amagezi aganaatwala eggwanga lino mu maaso mu mirembe. Tetwetaaga kusika muguwa,’’ Biriggwa bwe yasabye.\nAmuriat yasabye Pulezidenti Museveni akikkirize nti eggwanga liyinza okufuuka omuyonga singa embeera etambula nga bweri. N’agamba nti abavubuka abasinga abali mu Uganda tebalina ssuubi basobola okukola kyonna kye baagala. ‘’Abantu bakwatibwa bubi. Twagala okutuula tulabe ekyavaako eby’entalo z’e Luweero, ekyali e Mukura mu Teso, e Kasese n’awalala okulaba nga tebiddamu,’’ bwe yagambye.\nYalabudde bannamagye ne poliisi okukomya effujjo ku bantu. Yagambye nti enteeseganya zisobola okwenyigirwamu ebibiina ebivuganya, bannaddiini n’abataka.\nKu ky’okubonereza banna FDC abaagala okuwagira Bruce Musema mu Arua ne Eunice Namatende e Bugiri, Amuriat yagambye nti bammemba bakyalina ebiwundu ku mutima olw’okutulugunyizibwa abebyokwerinda n’agamba nti ekibiina tekisobola kubakangavvula. Kyokka yagambye nti wassiddwaawo akakiiko ka bantu musanvu okutereeza embeera y’enjawukana zino.


Mutabaazi alangiridde nga bwatagenda kudda kuvuganya ku bwa Ssentebe bwa Lwengo - Watchdog Uganda\nSSENTEBE wa disitulikiti ye Lwengo George Mutabaazi alangiridde nga bwatagenda kudda mu by’abufuzi bya Disitulikiti eno nga agamba nti bamuleke awummuleko kubanga kati alina wabatuusizza.\nMutabaazi okukwata agamba nti ebize byogerwa nti tagenda kudda mu byobufuzi bituufu kadeko mu makaage awummule, kino kimusobozese n’okukola ku mirimu emilara kubanga akyalina amaanyi.\nBassebo ne bannyabo mundeke mpummule eby’obufuzi by’e Lwengo nange nkooye okukolera abantu abatategeera,era bwempummula temuddamu kumpita mu bintu byamwe yadde okubasakira mpozzi njakujanga kunnyimbe kuba munno mukabi ye munno ddala .\nKasita lwengo wenajiggya ne wengituusizza mulabyewo,kaakati n’abalala kabakwatemu ekyuma .\nMubutuufu toyinza kuba mukulembeze ng’abantu bokulembera bategeerera ku kibooko,wano nabazimbisa kaabuyonjo ku kibooko,okulima emmere mwakolera ku kibooko,abakeera mu mabaala kibooko abaffe mwali mulowooza ngenda kukyama mu kabuyonjo zammwe? Mutabaazi bwe yabuuzizza abantu ababadde beetabye mu gumu ku musomo gwa balimi be mwanyi ogw’abadde e Kyazanga.\nSsentebe George Mutabaazi bwe yali nga akulembeddemu abatuuze okukola bulungi bwansi mu Kyazanga Rural\nYadde ng’omusomo guno gwabadde gugendereddwamu okwongera okugaziya mu bwongo bwabalimi nga bongera ku bungi bwe mmere etwalibwa mu mawanga gano n’okuyiga ennima ey’omulembe ebigambo bya Mutabaazi byatuuzizza abatuuze obufofofo nga bagamba nti okutuuka wano webali abadde ye era bwaba abaabulidde batuuse okudda emabega.


Bukedde Online - Abiriga bamutanzizza emitwalo 4 lwa kufuka ku kkubo\nAbiriga bamutanzizza emitwalo 4 lwa kufuka ku kkubo\nOMUBAKA w’ekibuga Arua, Abraham Abiriga kkooti emutanzizza engassi ya 40,000/- zokka olw’okusingibwa omusango gw’okufuka ku kkubo mu Kampala.\nKkooti ya KCCA y’ebadde evunaana Abriga okweyisa mu ngeri etali ya bugunjufu bwe yafuka ku luguudo okumpi n’ekikomera kya minisitule y’ebyensimbi mu Kampala.\nAbiriga olwaleero yeeyanjudde ku kkooti ya City Hall ew'omulamuzi Beatrice Khainza n'akkiriza omusango gw'okweyiisa mu ngeri eswaza bwe yafuka ku mabbali g'ekkubo.\nOmulamuzi okumutanza emitwalo 4 asinzidde ku bbaluwa y'abasawo eraga nti Abiriga mulwadde wa sukaali era tasobola kusiba musulo kumala bbanga ddene, eky'okuba nga musajja akaddiye ate nga mwetowaaze kubanga tayonoonedde kkooti biseera.\nWabula ye omuwaabi w'ekitongole kya KCCA Iradukunda abadde asabye omulamuzi awe Abiriga ekibonerezo eky'amaanyi olwokuba yajeemera obupande obwatimbibwa mu kibuga nga bugaana abantu obumala gamansa musulu n'okukuuma ekibuga Kampala nga kiyonjo .\nAbiriga kutuuka okutwalibwa mu kkooti yakubwa ekifaananyi nga afuka ku kisenge kya minisitule yebyensimbi ekikolwa ekyali kigyamawaza ekibuga.\nEbifaananyi bya Abriga ng’ali mu ngoye ze eza kyenvu z’atera okwagala ennyo kuba muwagizi wa NRM lukulwe byafulumira ku mikutu gy’empuliziganya era bwe yabuuzibwa bannamawulire yakkiriza nti kituufu ye yali ye afuka ku kkubo.\nKkooti ya KCCA yayita Abriga annyonnyole lwaki yali afuka ku kkubo. Oludda oluwabi lugamba nti nga September 25, 2017 ku luguudo Kyaggwe Road mu Kampala Abriga yafuka ku kkubo okumpi n’olukomera lwa minisitule y’ebyensimbi.\nEra ekikolwa kino kikontana n’amateeka agafuga ekibuga agasibwawo mu 2016.\nOmusango aggukiriza n’ateebwa oluvannyuma lw’okusasula engassi ya mitwalo ena gyokka.\nAmateeka gano gagamba nti omuntu bw’asangibwa ng’afuka ku kkubo awa engasi ya mitwalo ena oba okusibwa emyezi ebiri oba okukola ebibonerezo byombi.\nEkiwala kiresezza Paasita omugole\nMmotoka etomedde abadde ategeka okwanjulwa


KIGGWA LEERO! Abasajja bakedde mu sawuna okuwawula emisuwa gya waaya n'abakyala ogogola obusonda bwa vuvuzera, ku 60,000 ogikuba okutuusa ku makya - Galaxy FM 100.2KIGGWA LEERO! Abasajja bakedde mu sawuna okuwawula emisuwa gya waaya n'abakyala ogogola obusonda bwa vuvuzera, ku 60,000 ogikuba okutuusa ku makya - Galaxy FM 100.2\nOctober 18, 2020 by : SK OMUZINNYI\nNewankubadde Poliisi eyongedde amaanyi mu kulwanyisa abantu abegumbulidde okusasaanya obuseegu mu bitundu by’eggwanga eby’enjawulo, buli lunnaku, ebikolwa byeyongera.\nSabiti ewedde nga 10, October, 2020 Poliisi yakutte abantu 21 e Kireka mu Monicipaali y’e Kira nga bali ku kabaga k’okusinda omukwano era abakwate mu kiseera kino bali mu kkomera ku misango egy’enjawulo omuli obwa malaaya, okusasaanya obuseegu n’emisango emirala.\nWabula nga wayise wiiki emu yokka, waliwo akabaga akalala ak’okusinda omukwano (Sex Party) e Kawala era ku mulundi guno okuyingira, ssente emitwalo 6 (60,000).\nKu ssimu, omuwala agamba nti ye Vicky era agamba nti omuntu yenna okwetaba mu ‘Sex Party’, alina okugenda e Kawala okumpi ne Kkanisa y’Omusumba Augustine Yiga Mbizzaayo.\nVicky era agamba nti ku mulundi guno, balina abawala abalungi, abato, abategeera kye bakola n’abasajja era ku mitwalo 60,000 weyagala okutuusa ku makya.\nMungeri y’emu agambye nti balina sawuna okuyambako abasajja n’abakyala abetaaga okugogola emibiri gyabwe era ku mulundi guno entekateeka nungi nnyo.\nPoliisi egamba nti tukwatagane mu kulwanyisa obumenyi bw’amateeka mu ggwanga era ffe okuvaayo okuwandiika ku mboozi eno oluvanyuma lw’okunoonyereza, tugezaako okuyamba Poliisi okutegeera ebigenda mu maaso mu ggwanga, nekola ogwayo okukwata abamenyi bamateeka.


Bukedde Online - Ebikolobero ebizze birondoola ofiisa eyakuba Abataka b'Embogo ttiyaggaasi\nEbikolobero ebizze birondoola ofiisa eyakuba Abataka b'Embogo ttiyaggaasi\nBayize okukola ebitimbibwako engoye ezitun...\nABADDE aduumira Poliisi y’e Mityana, Alex Mwine Mukono eyaduumidde abaakubye ttiyaggaasi mu bannaddiini n’abeekika ky’Embogo, kumpi buli gy’ava avaayo aleka bamuwanda lulusu!\nMwine ng'ayogera eri abatuuze b'e Mityana abaali beekalakaasa.\nABADDE aduumira Poliisi y'e Mityana, Alex Mwine Mukono eyaduumidde abaakubye ttiyaggaasi mu bannaddiini n'abeekika ky'Embogo, kumpi buli gy'ava avaayo aleka bamuwanda lulusu!\nEbikolobero ebimulondoola we twogerera kati bikyamulese mu bbanga. Yabadde asindikiddwa Hoima nga DPC kyokka ab'e Bunyolo ne bamugaana nga bagamba nti atyoboola ebyobuwangwa, Ekiddiridde be bakama be mu poliisi okumussaako akakiiko okumunoonyerezaako.\nOmukwanaganya wa Poliisi ku nsonga z'ebyobufuzi, AIGP Asan Kasingye yategeezezza nti, omuduumizi wa Poliisi Martin Okoth Ochola ataddewo akakiiko kanoonyereze ku bikolwa bya Mwine Mukono ne boofisa abalala abaaduumira okukuba ttiyaggaasi mu bantu mu kusaba okwenjawulo okwategekebwa okwebaza Katonda olw'emyaka omukaaga\nOmutaka Gajuule, ow'Ekika ky'Embogo gye yamala ng'akubiriza olukiiko lw'Abataka. Mmisa yali ekulemberwa omusumba eyawummula ow'essaza Masaka, John Baptist Kaggwa.\nEBIKOLOBERO EBIMULONDOOLA Guno si gwe mulundi ogusoose ng'ateekebwa ku katebe oluvannyuma lw'okwenyigira mu mivuyo. Mu 2006, bakama be baamukuba akatebe olw'emivuyo egyali e Kasese mu kiseera ky'okunoonya akalulu wakati w'abaali bavuganya ku ky'omubaka omukazi owa disitulikiti okwali Winnie Kiiza (FDC) ne Loice Biira (NRM).\nWaliwo ffayiro y'omusango eyali enoonyerezebwako ku poliisi e Bundibugyo kyokka omusango kkooti n'egugoba. Ekyaddirira ye Mwine okuggyibwa mu ofiisi ne bamunoonyerezaako.\nKigambibwa nti waliwo abanene mu Poliisi abaamuyimbula era akatebe teyakabugumya n'azzibwa ku mulimu. Eyali OC Station, n'afuulibwa DPC era n'ava ku ddaala lya ASP n'afuulibwa SP. Yasindikibwa mu Busoga mu disitulikiti y'e Luuka, oluvannyuma bamuggyayo okumutwala e Mityana gy'abadde.\nWadde nga baamulumirizza okutyoboola ekitiibwa ky'Ekika ky'Embogo ne bannaddiini, Mwine, olwamuggye e Mityana yabadde agonnomoleddwaako ogufo ogulala e Hoima, abaayo gye baamugobye. Munne gwe baamugobye naye, Bob Kagarura, naye yasindikibwako e Kasese nga omuduumizi wa Poliisi ya Rwenzori East, kyokka naye ebintu ne bimutabukako mu biseera by'obulumbaganyi obwakolebwa ku lubiri lw'Omusinga bwatyo n'akwatibwa ku nkoona.\nOmu ku baakolako ne Mwine ataayagadde kumwatuukiriza mannya yategeezezza Bukedde, nti, ebbanga ly'akoze naye abadde musajja mulungi nnyo naye nabo kyabakubye wala bwe baalabye engeri gye yayisizzaamu bannaddiini n'ab'Embogo.\nGavt. eraze enguudo z'eneemalirako obuwumbi 2,500


Bukedde Online - Aba Swengere Family ekintu bakiwanise\nAba Swengere Family ekintu bakiwanise\nBaswengere ab'oku Bukedde Tv basazeeko Bannakampala...\nOwa mugaba bamugobye mu bbaala\nIBANDA Muyonjo, mukyala we Maama Kalibbala ne mutabani waabwe Kalibbala abeegattira mu Swengere Family obadde obalaba ku Bukedde TV n’obuzannyo bwabwe obw’Olusoga. Kati ogenda kubalaba layivu.\nBategese ekivvulu kye batuumye ‘Swengere Family Tour 2017’ mwe bagenda okulagira obuzannyo bwabwe obunyumira ennyo abantu leero ku Lwokutaano ku Theatre La Bonita mu Kampala. Swengere yategeezezza nti mu kivvulu kino beegattiddwako kafulu w’omuziki Sheebah Karungi ne Ykee Benda abaayimba Ffaama olwo balyoke battunke mu mazina, okuzannya emizannyo n’okuyimba.\nObumu ku buzannyo bwabwe:\nLumu Kalibbala yasanga mmotoka ya kitaawe Swengere nga yenyeenya n’adduka ayite maama we ng’alowooza alimu n’omukazi omulala. Maama we yajja n’ejjambiya kyokka Swengere agenda okuggulawo ng’omuziki gwe gunyeenya emmotoka n’aswala.\nOlulala Kalibbala yali akola ‘home work’ nga bamubuuzizza okuwandiika ebintu eby’enjawulo mw’oyinza okuggya amazzi. Taata we Swengere eyali yamugamba nti ye yali asinga mu kibiina yamuddamu firiigi na nsuwa ne bamusekerera.\nSwengere yawakana ne neyiba we ng’amutendera omwana we okuba nga y’asinga obusiru. Okukakasa kino yayita Kalibbala n’amutuma mu nnyumba alabe oba taata we gyali. Kalibbala yadduka za mbwa n’ayingira era olwadda n’amutegeeza nti taliiyo. Swengere kwe kutegeeza neyiba nti ekyana okirabye, oba neyiba ye yakizaala?\nBaategeezezza nti oluva ku La Bonita bagenda Mbale ku Thatch Gardens nga December 23, ate nga December 30, bamalire ku Satellite Beach e Mukono.\nAba Swengere Family basabuukuludde ettu lya Ssekukkulu\nBaswengere ab'oku Bukedde Tv basazeeko Bannakampala\nSwengere bye yasoma teyabitegeera


Bukedde Online - Omusibe atolose ku baserikale abatuuze ne balya obuwuka!\nABATUUZE ku kyalo Kimuli mu ggombolola y’e Maanyi mu disitulikiti y’e Mityana bavudde mu mbeera ne basuulira poliisi Nnamwandu n’abaana munaana lwa kukwata musibe gwe balumiriza okulumba mutuuze munnaabwe ng’ayagala okumutusaako obulabe kyokka n’atoloka ku baserikale mu ngeri gye bataategedde.\nNyinabagenzi n’abaana be ku poliisi e Maanyi.\nNga bakulembeddwaamu ssentebe wa LC 1, Muhammad Kakooza baategeezezza nti tebatasobola kukuuma mutuuze munnaabwe buli kiro olw’omuntu amuyiganya olw’enkaayana z’ettaka.\nClement Nyinabagenzi 35, nnamwandu wa John Balanyikwa ow’okubiri, eyattibwa omwaka oguwedde omulambo gwe ne gusuulibwa mu mbiriizi z’ennyumba ye.\nOmu ku batabani b’omugenzi, Deo Kiggundu yakwatibwa poliisi naggulwako omusango gw’obutemu kyokka n’ateebwa olw’abatuuze ku kyalo obutawa poliisi bujulizi bumala.\nKiggundu ku Lwomukaaga lwa wiiki ewedde yalumbye muka kitaawe mu kiro n’ekigendererwa eky’okumutusaako obulabe kyokka Katonda nazza bibye.\nNyinabagenzi agamba, Nawawamuse ku ssaawa 9:00 ogw’ekiro ku Lwomukaaga okugabirira abalongo kwe kuwulira omuntu akwata ku ddirisa.\nWayise eddakiika ntono ne mpulira aggula oluggi. Okwetegereza nga Kigggundu.\nYabadde akwese omuko ogumu emabega, nantunuulira nga tanyega. Namubuzizza emirundi ebiri nti “Kiggundu onjagazaaki era oyiseewa?\nOyagala kunzita ku ssaawa zino? Tunuulira abaana bange abato” Wano wonna yabadde tanyega antunuulidde nkaliriza.\nEbyazeeko saabirinze ate nga ssimanyi kye yabadde akwatidde mabega. Naleekaanye nti “baana bange muzuukuke Kigundu wuuno,” bonna olwawawamuse Kiggundu ne yeemulula, n’afuluma era ssalabye kye yazze akwese. Nyinabagenzi ensonga yazitutte ku LC n’ayita olukiiko.\nSsentebe yasoose kutegeezaako poliisi y’e Maanyi Poliisi kyokka abaserikale ne bamusaba okubayambako okunoonya Kiggundu bamukwate olwo balyoke bagiyite.\nYagasseeko nti ekyalo kyakkirizza okunoonya Kiggundu n’akwatibwa ne bayita poliisi okumunona.\nAbaserikale abazze okunona omusibe baabadde babiri, omu avunaanyizibwa ku kukunoonyereza ku buzzi bw’emisango n’omulala eyabadde akutte emmundu era omusibe baamutuzizza mu makati gaabwe ku pikipiki ya poliisi. Baavuzeeko katono omusibe n’ava ku pikipiki n’adduka.\nSsentebe yayise olukiiko olulala nnamwandu n’ayongera okwekubira enduulu eri ekyalo okumukuuma n’okumusondera emmere y’abaana, kubanga Kiggundu emmere ye agibba n’agitunda.\nOmwogezi wa poliisi y’e Wamala, Nobert Ochom yakkirizza nti kituufu omusibe yadduse Ku baserikale kyokka poliisi emunoonya addemu akwatibwe.


Bukedde Online - Ani asaagira ku Bataka ayagala okuleeta akabaate!\nAni asaagira ku Bataka ayagala okuleeta akabaate!\nAbasuubuzi abayitimuse mu kyeyo lwaki Gavt....\nAdded 11th November 2012\nAMAWULIRE gabyanise nga e Mmengo bweguddeyo akagugulano ak'okulwanira obuyinza wakati wa Gavumenti ekulirwa Katikkiro ate n'Abataka aboobusolya.\nBya Mzee Zedde\nAkagugulano kano kaatandikibwa Pulezidenti Museveni ne Mulwanyammuli Ssemwogerere eyali Katikkiro, bwe baali bateesa ku nsonga za Buganda.\nMuseveni yayagala e Mmengo ebeereyo enkiiko bbiri, olukiiko olukulu olwa Buganda, ate n'olwokubiri nga lwe lukiiko ow'Abataka abakulu b'Ebika bya Buganda.\nSsemwogerere yagamba ntie Mmengo eteekwa okubaayo plukiiko lumu lwokka sso si bbiri. Baalemaganwa ku nsonga eyo era n'okuteesa ne kusasika.\nKyokka oluvannyuma Museveni eby'enkiiko ebbiri yabivaako enteeseganya ne ziddamu okukwajja. Wabula ate Ssemwogerere olwava ku bwakatikkiro, abaamuddira mu bigere ne baddayo ku kya Museveni eky'enkiiko ebbiri.\nAbataka baggyibwa mu lukiiko olukulu olwa Buganda, ne bazzibwayo bakulaakulanye olwabwe olw'Abataka.\nBwekityo ne kiba nga Katikkiro y'akulira olukiiko lwa Buganda ate omukubiriza w'Abataka y'akulira olw'Abataka era bombi nga batuuka butereevu ku Kabaka.\nEbyobufuzi bwe bicamuse n'abakungu ba Kabaka bacamukiddemu n'ekiddiridde kwe kutandika okusika omuguwa wakati wa Katikkiro J.B Walusimbi n'omukubiriza w'Abataka Allan Waliggo Nakirembeka.\nNakirembeka yeemulugunya nti kati kati asibirwa ekikookolo n'atayogera ku mikolo gya Kabaka okutuusa eby'Abataka. Sso nga n'aboolukiiko lwa Buganda nabo beemulugunya nti Nakirembeka alekerera okwogera eby'Abataka ate n'ayogera ebyobufuzi ebireka Katittiro ng'ayenjebukidde mu maaso ga Kabaka.\nNaye ddala Abataka ebyobufuzi tebabiriimu ? Awo oba weerimbye. Mu byobufuzi ebizimba Abataka mwebali nnyo, wabula ebyo eby'okukontana bye bataliimu.\nBuli ebyobufuzi lwe bidobonkanye, Abataka be babadde abasaale okuvaayo okubitereeza. Era ne ku luno Abataka be baali abasaale okuteesa ne Museveni okuzzaawo Ssaabataka era Kabaka eyeetoololerwako ebyobuwangwa n'ebyobufuzi mu Buganda.\nTekijja kusoboka Abataka okubasiba emimwa baleme kwogera mbu olw'okuba tebali mu byabufuzi, sso nga bwe byonooneka, oba bwe birema okutereeza ate olwo ne bajjukirwa nti weebali.\nWo ayi Mzee Zedde ng'alabye ennaku! Kale lwaki Nakirembeka azibikirwa buzibikirwa, mu kifo ky'okutuula n'okulambika obulungi entambula n'enkolagana ey'enkiiko ebbiri wamu n'abo abazikulembera nga bwe basaanye okuba?\nMusaagire ku birala eby'Abataka temubisaagirako, biyinza okutuleetera emineene oba akabaate.\nBwe nkulimbanga be ppo ng'ensenke y'enkoko ly'ejjanga.


Omuyizi wa UCU avunaanibwa omusango gw’obuseegu ateereddwa ku kakalu ka kkooti - Radio Simba, The Best Luganda Station in the World !\nOmuyizi wa UCU avunaanibwa omusango gw’obuseegu ateereddwa ku kakalu ka kkooti\nLillian Rukundo 23, nga muyizi ku Uganda Christian University (UCU) ateereddwa ku kakalu ka Kkooti olw’embeera ye ey’ebyobulamu etali nnungi. Ono abadde ku alimanda mu kkomera e Luzira gyeyasindikibwa oluvannyuma lw’okuvunaanibwa omusango gw’okusasanya akatambi ak’obuseegu mweyalabikira nga yetuusa ku ntikko y’omukwano.\nOlunaku lw’eggulo yabadde alina okulabikako mu kkooti wabula abasirikale bamakomera nebategeeza omulamuzi nga ono bweyabadde omulwadde ennyo nga ali mu ddwaliro lya Luzira health facility.\nOmulamuzi omukulu mu kkooti ya Buganda Road Mary Babirye yategezeddwa nti ono atawanyizibwa ekirwadde kya Asthma era nga yagudde ekiggwo bweyabadde ayingira bus ya’amakomera. Omulamuzi yabalagidde okumuleeta olunaku olwaleero n’ebiwandiiko kwasabira okuteebwa kukakalu era bwatyo namutta ku kakalu ka kkooti akatali kabuliwo ka mitwalo ataano (500,000/=) ate abo abamweyimiridde nebasabibwa okuwaayo bond za bukadde kumi (10,000,000/=)\nKinajjukirwa ono abadde yasindikibwa ku alimanda e Luzira nga avunaanibwa omusango gw’okusasaanya akatambi ak’obuseegu mwalabikira nga atigatiga ebitundu bye ebyekyaama neyetuusa ku ntikko y’omukwano ne kigendererwa eky’okuleetera omutengetero gw’omukwano eri oyo akalaba.\nOmugoba wa Bodaboda attiddwa mu ntiisa ne Pikipiki bagitutte – Lugazi\nObwakabaka bwegasse ku Bannamawulire okukuza olunaku lwabwe


Bukedde Online - Embeera y'omubaka Nambooze yeetaga kusabira: Ajulidde kumutwala South Afrika\nOmuyaaye yeerippye ku muwala nga poliisi e...\nABOOLUGANDA lwa Betty Nambooze bakola ku mpapula ezinaabasobozesa okutwala omuntu waabwe okujjanjabwa e South Afrika ng’abasawo bwe baamuwadde amagezi.\nOmubaka Betty Nambooze ng'ali ku kitanda mu ddwaaliro e Mukono\nBya PADDY NSOBYA ne MADINAH SEBYALA\nNambooze Bakireke akiikirira Mukono Munisipaali yasoose kutwalibwako mu ddwaaliro lya Mukono Diocese Hospital oluvannyuma lw’okugwa mu kinaabiro ku ntandikwa ya wiiki ewedde.\nAbasawo baamusindise mu Kampala Imaging Center okumukuba ekifaananyi mu lubuto oluvannyuma lw’okukizuula nti obuzibu bwonna buli mu byenda.\nNambooze yagambye nti ekifaananyi kyalaze nti alina amabwa mangi ku byenda era ne bamuwa amagezi addeyo e South Afrika gye baamujjanjabira mu 2009 afune obujjanjabi obusingawo era ne bamusiibula kyokka ne bamulagira atwale essaawa nnyingi ng’awummudde okutuusa lw’anaatwalibwa e South Afrika.\nRobert Namugera omuyambi wa Nambooze, yategeezezza Bukedde nti bakyagoba ku mpapula n’okukola ku by’ensimbi ezeetaagibwa okusobola okufuna obujjanjabi obuyinza okutwala akabanga akawanvuko.\nYagambye nti, empapula ze bakolako kuliko eza Viza okuva ku kitebe ky’e South Afrika mu Uganda n’ez’amalwaliro ga Uganda ezibasindika mu ddwaaliro e South Afrika nga ziraga bye bazudde, bye bakozeeko n’ebyetaaga okussaako amaanyi mu bujjanjabi.\nMu kiseera kino Nambooze ali mu makaage e Mukono w’afunira obujjanjabi obukkakkanya obulumi.\nNnampala wa DP mu Palamenti Joseph Ssewungu yagambye nti, embeera gy’alimu eyongera okwonooneka buli olukya era kati tasobola kulya mmere ekaluba.\nSsewungu yagambye nti baawandiikidde Sipiika wa Palamenti Rebecca Kadaga nga bamutegeeza embeera Nambooze gy’alimu, kubanga bwe kitakolebwa ayinza okufiirwa ekifo ng’ayosezza entuula eziwerako mu kiseera ky’anaamala ng’ajjanjabwa. Palamenti nayo esuubirwa okuyambako mu ssente z’obujjanjabi.\nSsewungu yagambye nti ebbaluwa baagiwandiise ng’aba DP kubanga Nambooze yayitiramu ku kkaadi ya DP era n’ekibiina kikolera wamu ne famire okukakasa nti afuna obujjanjabi atereere.\nMu 2009 Nambooze yamala omwezi gumu ng’ajjanjabwa mu Flora Clinic e Johannesburg, South Afrika era ne ku mulundi guno baagala gye baba bamuzza kubanga obulwadde obwamutwazaayo ku mulundi ogwo bufaanana n’obumuluma kati.\nNambooze bwe yakomawo mu December 2009 yategeeza bannamawulire nti abasawo e South Afrika bakyetegereza okuzuula oba obulwadde buno bulina akakwate ku butwa bw’ateebereza nti buyinza okuba nga bwamuweebwa mu kiseera we yasibirwa mu 2008.\nNambooze baamusiba n’abaali baminisita e Mmengo babiri okuli Medard Lubega Sseggona (kati akiikirira Busiro East) ne Charles Peter Mayiga (kati Katikkiro) nga July 18, 2008 kyokka oluvannyuma ne bayimbulwa.\nLukwago eby''okumugoba abigaanye


Bukedde Online - Bad Black akwatiddwa e Rwanda\nBad Black akwatiddwa e Rwanda\nMmotoka ya Poliisi etomedde abantu e Bwaise...\nBassemaka abooluganda babakutte babbye ente...\nAdded 16th October 2013\nMwana muwala Shanita Namuyimbwa abasing gwe mumanyi nga BadBlack eyamanyibwa ennyo olw''okuyiwayiwa ensimbi ze yabba ku muganzi we omuzungu David Greenhalgh akwatiddwa Poliisi y’ensi yonna eya Interpol e Kanombe International airport mu Kibuga Kigali ekya Rwanda.\nMwana muwala Shanita Namuyimbwa abasing gwe mumanyi nga BadBlack eyamanyibwa ennyo olw'okuyiwayiwa ensimbi ze yabba ku muganzi we omuzungu David Greenhalgh akwatiddwa Poliisi y’ensi yonna eya Interpol e Kanombe International airport mu Kibuga Kigali ekya Rwanda.\nBad Black yekyusakyusa omubiri gwonna era ng'atamumanyi nnyo kizibu okumutegeera.\nAkulira ekitongole kya Interpol mu Uganda Asan Kasingye akakasiddwa okukwatibwa kwa Black era naagambanti enteekateeka zonna zikolebwa okulaba nga Bad Black azzibwa e Uganda awerennembe n’emisango gyeyazza.\nJjukira bino ku Black:\nBad Black afulumye ekkomera: Kati alya butaala\nBad Black ne muganzi we bali Rwanda barya bulamu\nBad Black awaanye Omuzungu\nBad Black yeewaanye okusula ng'omuloodi\nBad Black: Abaamweyimirira basattira\nBad Black: Bwe bananta nja kutambulanga nga mbuulira enjiri\nBalooya bawambye mmotoka za Bad Black lwa bbanja\nBad Black attottodde obulamu bw'alimu ebweru: 'Ndi lubuto'\nBad Black adding'anye n'Omuzungu eyamusibisa - Bukedde\nBad Black bamuyigga: Assiddwaako ekiragiro ekirala akwatibwe\nBad Black; omukugu alaze awaava omutawaana ku kupika ...\nMeddie yeegaanyi omwana wa Bad Black " Ssi wange" - Bukedde\nBlack g''akaaba g''akomba: Luzira amugejjedde!\nBlack yeenyodde n''omuzungu omulala lwa mwana\nBad Black avunaanibwa okubba ssente za kkampuni ya Davenshan Development Company Ltd mweyali dayirekita awamu neyali muganzi we omungereza David Greenhalgh.\nBlack nga bwafaanana oluvannyuma lw'okumkyusa ennyindo\nMu misango emirakla egimuvunaanibwa mulimu n’egyokukoona abantu n’abalumya.\nKkooti ejulirwamu yali yata Bad Black ku kakalu ka kkooti era nakirizibwa okugenda ebweru alongoosebwe amabeere geyagamba nti gaali geetaaga okwongera okupika kuba gaali gatandise kumuluma ekintu ekyali ekyobulabe eri obulamu bwe.\nBlack n'omu ku baanabe.\nWabula Black bweyagenda okujjanjabibwa yafuuka mugenzi tazze, nga azze yeewaana ku mukutu gwe ogwa Face book nga bwali mu kulya obulamu mu nsi ezenjawulo.\nBlack mu jiimu ng'akola omubiri.


Bukedde Online - Yiino list y'abayimbi ba Uganda abasinga amaanyi ku Social media, gisome omanye omuyimbi wo bwayimiridde\nOmuyizi wa University afiiridde mu kidiba...\nAdded 10th November 2019\nEdrisa Musuuza ye muyimbi mu Uganda akyasinze okugobererwa ku mikutu gya internet\nOBADDE omanyi abayimbi abasinga obuganzi ku mikutu gimukwanira wala oba giyite ‘social media’ mu Uganda ?.\nOkukozesa emikutu gya ‘social media’ oba yintanenti bwe kweyongede kuleseewo okuvuganya okw’amaanyi wakati wayo (social media) n’emikutu gy’amawulire emigundiivu ng’empapula z’amawulire, leediyo ne ttivi.\nKino kizeewo lwa kuba abantu basobola okufuna Amawulire ge baagala ku mikutu gino nga n’olumu ssi gakusasulira era kati bw’oba opima ettuttumu ly’omuntu oba eryekintu kyonn ekiba kyogerwako osobola okusinziira ku ngeri abantu abasli ku ‘socila media’ gye bakiyayanidde.\nNg’oli ku ttuttumu ly’omuntu , kati tokyalipimira ku mirundi gy'alabikira mu mpapula z’amawulire, ku ttivi oba ku leediyo wabula osobola okusinziira ku bantu abamugoberera oba abakubaganyako ebirowoozo ku ‘social media’.\nOsobola okusinziira ku ‘social media’ okumanya ettuttumu ly’abantu ng’osinziira ku bantu ababagoberera. Abamu ku bantu abasinga okugobererwa ku mikutu gino kati kuliko ba ‘serebu’ okugeza abayimbi, bannamakatemba, bannabyabufuzi, abakola ku leediyo ne ttivi wamu ne bannamawulire.\nMu mbeera eno waliwo okunoonyereza okwakoleddwa nga kukuba tooki mu bayimbi ba Uganda okuzuula ani asinga ettuttumu naddala nga kwesigamiziddwa ku basinga okuba n’abagoberezi abangi ku mikutu gya social media era emikutu egyatunuliddwa kuliko ‘face book’, Instagram ne Twitter era bino bye byazuuliddwa;\nBobi Wine akwata kya 2 Julina Kanyomozi akwata kya 3 Rema Namakula akwata kya 4 Dr Jose Chameleon akwata kya 5 Sheebah Karungi akwata kya 6 Bebe Cool akwata kya 7 Spice Diana akwata kya 8 A Pass akwata kya 9 Winnie Nwagi akwata kya 10 Good lyf ekwata kya 11 Lydia Jazime akwata kya 12 Irene Ntale akwata kya 12 Yk Bender akwata kya 13 Pallaso akwata kya 14 Navio akwata akwata 15 Maurice Kirya akwata kya 16 Cindy akwata kya 17 Vinka akwata kya 17 Fik Femaika akwata kya 18


Bukedde Online - Onduparaka ereese Bainomugisha\nGuardiola addizza batendesi banne omuliro\nONDUPARAKA FC mu liigi ya babinywera etandise kaweefube w’okwetegekera sizoni ejja 2020/21 bw’ewaludde abadde omutendesi wa Kigezi Home Boys eya Big League, Viali Bainomugisha abanoonyeze ekikopo ekisooka.\nSizoni bbiri ezzakaggwa, Onduparaka ekozesezza abatendesi bana okuli; Asaph Mwebaze,Livingstone Mbabazi, Leo Adraa ne Simeon Masaba ekibadde kitaddewo ekifaananyi eky'obutawangaaza batendesi, abalala nga bagamba nti ttiimu eyagala kukozesa abo bokka abava e West Nile.\nBenjamin Nyakuni ssentebe wa ttiimu agamba nti omulundi guno baagala okuwa abatendesi obudde obumala basobole okunnyikiza ekyo kyebakola kuba bakizudde ng'obutawangaaza batendesi kitaataaganya omutindo gw'abazannyi.\n"Viali atendeka omupiira ogunyuma era bwe twali mu Big League, Water FC gye yali atendeka yatuwanga akaseera akazibu, mu kaweefube w'okuzimba ttiimu okuviira ddala ku kakiiko ak'ebyekikugu,twagala buli mutendesi ajje ne b'anakola nabo era twagala okugulayo abasambi abawerako okuggumiza ttiimu gye tubadde nayo," Nyakuni bwe yategeezezza.\nBainomugisha agamba nti Onduparaka ttiimu nnungi era alinze omuggalo guggwe, atandike emirimu wabula ayagala kusooka kutuula n'ababadde baddukanya ttiimu eno alabe bazannyi ki abetaaga okwongeramu n'abo abasalibwako.\n"Super league yanjawulo ku Big League ne liigi endala eza wansi, twetaaga okufuna abazannyi ab'enkizo nga mukaaga Onduparaka bw'eba yaakuvuganya ku kikopo, kirungi erina amaanyi g'abawagizi, ssinga twongeramu abazannyi ate kijja kuyitirira," Bainomugisha bwe yategeezezza.\nBainomugisha nga y'akulira akakiiko k'ebyekukugu ku ttiimu y'Essaza lya Buweekula atendeseeko; CATDA FC, Kisugu United FC,Water FC, Lweza FC, Mbarara City , Kabale Sharp ate eyitbwa Kigezi Home Boyz eya Big League.\nKisugu United FC\nAbaami abataganya bakyala kukola be basibye obwavu mu maka'


Muggya wange gwe baaleeta awaka yawunzika asibyemu ebibye\nTwayomba okumala emyezi egiwera naye mu kiro kimu twafuna obutakkaanya era yakeera kugenda ku poliisi n'andoopa nga bwe mukubye era nalagira abaserikale bansibe. Bano okunkwata bansanga ku mulimu ne bantwala.\nMukazi wange yakakasa Mukama wange nti ndi musajja mubbi era bw'anaansigaza ku mulimu kkampuni ye ntuuse okugisuula.\nOno naye yangoba kw'olwo. Mu biseera ebyo kkampuni yali yampa ennyumba era waayitawo ennaku ntono ne baginzigyako, nalina okuyiiya okudda mu bupangisa.\nNasobola okufuna ssente ne nzimba akayumba kange tuwone obupangisa nga ndowooza nti mukyala wange anaasanyuka naye ne bwe twayingira mu maka gaffe amapya yasigala akyanvuma n'okunswaza mu maaso g'abaana baffe.\nEngeri Poliisi gye yakuttemu omuzannyi wa Maroons FC


Sipiika wa parliament atabukidde ababaka abemulugunya olwa sente ezaasaliddwa ku musaala gwabwe – zigenda mu nsawo ya Jacob Oulanyah – CBS FM\nSipiika wa parliament Anita Annet Among\nSente akakadde ka shilling kamu (shs 1m ) akaayisibwa parliament okusalibwa ku musaala gwa buli mubaka okugenda mu nsawo ya Jacob Oulanyah Education Fund zitabudde ababaka, sipiika Anita Among yeyamye okuliyirira abatawagira nteekateeka eno.\nAbakulembeze mu Acholi bebaatondawo ensawo okuyamba abaana ba Oulanyah n’abalala beyali aweerera.\nSipiika wa parliament Anita Among alagidde ababaka abatakiwagira okwewandiisa, sente zabwe azibaddize mu mpeke ng’akozesa sente ze ng’omuntu.\nEkiteeso kino kyaleetebwa minister w’omutonde bwensi Beatrice Anywar, ekyabuli mubaka okusalibwako shs akakadde kamu buli mwezi, parliament nekiyisa mu march wa 2022, bweyali ekungubagira eyali sipiika waayo Jacob Oualanyah.\nKu musaala gw’omwezi guno ogwa May, ababaka bonna 529 baasaliddwaako ensimbi akakadde kamu buli omu ,ekyalese ababaka abamu nga bakukuluma n’okukolima.\nAnita Among abadde mu lutuula lwa parliament enkya yaleero, nakyomera ababaka bagambye nti tebalaze mazima nakamu.\nAgambye nti bwebaba ssi bamativu bawandiike amannya gabwe ensimbi zabwe zibaddizibwe.\nAsuubizza okusoma amannya gabwe mu lutuula lwa parliament ensi egamanye.\nWokorach Simon Peter omubaka wa Achwa abuulidde sipiika nti okwemulugunya kw’ababaka wadde tebasobola kukuleeta mu lwatu, nti naye sipiika akimanye nti buli wamu webabeera, mu nkuubo za parliament ku kantiini newalala waliwo abemulugunya.\nWabula abamu ku babaka betwogeddeko nabo bagamba nti ekiteeso kino ekya buli mubaka asalibweeko akakadde 1, kyayanjulwa minister omubeezi ow’amazzi n’obutonde bwensi Beatrice Anywar, nti naye engeri gyekyayisibwamu yebaleka sibamativu, nti kubanga tebaaweebwa mukisa ku kikubaganyako birowoozo.\nBagamba nti n’ekiseera mwekyaleetebwa ng’omugenzi yakafa nga bakyamukungubagira, tekyabawa budde kukola kusalawo kutuufu.


Bukedde Online - Nsaasaanya 15,000/- ku nviiri buli wiiki bbiri\nNsaasaanya 15,000/- ku nviiri buli wiiki bbiri\nBy’otunuulira ng’ozimba enju eneekuwa emirembe...\nLangi enzirugavu gigatte n’eyaka\nGRACE Nakanwagi, nga y’atuukirwako abagenyi mu kitongole kya World Ventures, ate nga mwolesi wa misono yagambye nti omusono gw’enviiri ennyimpi gwamukwata omubabiro era ye eby’okusiba enviiri kati bimuwunyira zziizi.\nGrace Nakanwagi ng’alaga ebimunyumira\nAgamba nti ng’oggyeeko omusono guno okumunyumira n’okumuzza obuto, gumwanguyira ate nga ne ssente asaasaanya ntono ddala.\nYayogedde me LAWRENCE MUKASA n’amunnyonnyola ebintu eby’enjawulo by’akola okwekuumira ku mulembe.\nEbyokusiba enviiri kati bigenda bidiba era omuwala atambula n’omulembe nga nze kizibu okumusanga n’omugugu gw’enviiri ku mutwe.\nNjagala nnyo okubeera ow’enjawulo era nasalawo okusala omusono gw’enviiri ogwa Under Cut. Zino nzisalira mu saluuni emu ey’omulembe e Bugoloobi.\nBuli luvannyuma lwa wiiki bbiri mpitirayo ne bongera okuziyooyoota era nga nsasula 15,000/-.\nBwe bamala okuzisala nsiigamu ebizigo bya ‘Movit’ ebikola obuyengo obutonotono era buli kiseera ziba zinyirira ate siziganya kumyukirira.\nAbantu abamu balemererwa okukuuma enviiri ennyimpi so nga bandikyagadde, olw’okuba olina okugenda mu saluuni buli kiseera okuzikomola, kubanga bwe zikula ate zirabika bulala.\nEkirala, ebiseera ebisinga bw’obeera n’enviiri ennyimpi, oteekeddwa okwamba ennyo ate ebikunyumira, ssaako okwesiiga mekaapu akunyumira, okwewala abakulaba okukulowooleza okuba omwana w’essomero.\nOmusono guno okugukuuma nga gunyirira, oteekwa okusiigamu ebizigo buli lunaku, ate oluusi kiyinza n’okukwetaagisa okwongera okusiigamu wakati mu lunaku.\nOteekeddwa okutambula n’akasanirizo okuziyisaamu buli kiseera kubanga oluusi zitinkuuka mangu. Ebirala ebikuumira Nakanwagi ku mulembe;\nOlwokuba sirina nviiri, nfuba okwambala engoye eziggyayo ffi ga yange era nonda langi ezinaaleetera abandaba okuntunuulira nga tebanzigyako maaso. Ntera okwambala sikaati empanvu n’oluusi ennyimpi okwo ne nteekako bbulawuzi egenderako. Oluusi nnyambala ebiteeteeyi kuba byongera okundabisa nga ndi muntu mukulu era owobuvunaanyizibwa. Engoye ntera kuzigula wakati wa 35,000/- ne 50,000/- nga nzigula ku Sun Set Arcade mu Kampala.\nOlwokuba ndabika ng’omuwala omuto, nfuba okulaba nti ffi ga yange tempaaluukako nga ndya kitono, nga nettanira ebyo ebitagezza. Ekirala nnyumira nnyo amazina era ne bwe sikola duyiro mulala, buli lwe ηηenda mu mazina mmanya nti waakiri omubiri ngukozesezza ekimala.\nLuno ndutwala nga kikulu era buli wiikendi ηηenda mu bakugu ne balukolako. Ndusiiga akazigo ke bayita Natural Virgin Cream nga nkagula 25,000/-.\nEkirungi tekeerusa ate nga kalongoosa olususu.\nNettanira engatto z’akakondo era nina eziwera, ate buli lwe nzambala zindabisa nga ddala ndi mukulu.\nEngeri omuwala gye yeerabirira n'atafuma\nBy’okola okusikiriza munno okunaaba mu budde bw’empewo


Bukedde Online - Omukazi alabika ambuzaabuza\nAbaana beetaaga okubudaabuda olw'obwavu ob...\nBy Noah Mbaziira\nKisoboka omuntu okumala emyezi ebiri ng’agenda mu nsonga ate ng’ali lubuto? Oba omukyala ayinza obutagenda mu nsonga okumala emyezi ebiri nga tali lubuto? Omukyala ansobedde olowooza tambuzaabuza.\nOmuwala ali lubuto.\nKisoboka omuntu okumala emyezi ebiri ng'agenda mu nsonga ate ng'ali lubuto? Oba omukyala ayinza obutagenda mu nsonga okumala emyezi ebiri nga tali lubuto? Omukyala ansobedde olowooza tambuzaabuza. Nze DK e Kiwanga.\nMwana wange kino kisoboka. Omukyala ayinza okugenda mu nsonga emyezi ng'ebiri naye ng'ali lubuto. Oluusi wabeerawo okukyankalana kwa hormones mu bitundu ebizaala naye kino kibeerawo mu bakyala batono ddala era tekisukka myezi ebiri.\nKale mwana wange kino omukyala bw'akifuna alina okugenda okulaba omusawo kubanga oluusi kisobola okubeera ekizibu. Kale abakyala kirungi okubakubiriza okugenda okunywa eddagala. Ate era kya bulijjo omukyala oba omuwala obutagenda mu nsonga ate nga tali lubuto.\nMubuuze ekituufu kuba ayinza okubeera nga takubuzaabu nga ggwe bw'ogamba.


Bukedde Online - Leero mu miko gyaffe egya Famire tukulaze obuvunanyizibwa bwa Maama ne Taata awaka.\nMuseveni awadde abasuubuzi b'omu Kampala...\nMargaret Nalukwago (mu gomesi) n’abaana be ku lujjuliro.\nFAMIRE ly’ettendekero abazadde lye baayitangamu okugunjula abaana baabwe ne babakuliza mu mpisa ennuηηamu era ne babatendeka okubeera ab’obuvunaanyizibwa mu nsi. Abazadde baafubanga okutendeka abaana baabwe mu ngeri ez'enjawulo okuva nga bato.\nOkutendeka abaana tekwakomanga ku maama ne taata bokka wabula kino kyakolebwanga abantu ab’enjawulo ab’oku kyalo n’abooluganda. Abazadde be baalinga abasomesa b’abaana baabwe abasooka era beegenderezanga ne mu bikolwa bye baakolanga kuba abaana baabayigirangako, era y’enjogera egamba nti, ‘Ennyonyi enkulu y’eyigiriza ento okubuuka. Baavunaanyizibwanga okutendeka abaana baabwe mu mpisa n’okubayigiriza okukola era n’enkolagana yaabwe n’abantu. Leero abazadde tebakyalina budde bw’abaana baabwe.\nABANTU AB’ENJAWULO BALAZE ENGERI GYE BAAKUZIBWAMU\nJimmy Katende omutuuze we Nakabugo: Mu famire twakula abaana musanvu, abalenzi bataano n’abawala babiri. Nnyaffe ye yali Naume Katende ne kitaffe ye mugenzi George William Katende bombi abagalamidde e Bbira - Nakabugo.\nBazadde baffe bombi baali Bakristaayo nga batya Katonda era nga batwagala nnyo. Bano baafuba okututendeka mu bintu eby’enjawulo era emirimu gyonna twagikolanga awatali kusosola baana bawala na balenzi. Okutendeka omwana tolina kumulinda kukula wabula alina okutendekebwa okuva nga muto era naffe baatutendeka okuva nga twakatandika okutegeera.\nMaama yafuba okutendeka bannyinaze emirimu abawala gye balina okukola nga kuno kwaliko okulima, okufumba, okwoza ebintu n’okuyonja awaka. Wabula wadde emirimu gino yayagalanga nnyo okugitendeka bannyinaze, naffe abalenzi yafuba okugitutendeka era yatuyigiriza okufumba wadde nga taata yali tayagala tuguyige ffe abalenzi.\nFfe abaana abalenzi taata yatutendekanga okukola emirimu egy’amaanyi era yatutendekanga okutyaba enku, okwasa enku, okukima amazzi, okutema emiti, okulima n’emirimu emirala. Bazadde baffe tebaakoma ku kututendeka kukola mirimu gy’awaka gyokka wabula baatutendeka empisa ez'omu bantu.\nNnyaffe yatuyigiriza okuwa buli muntu ekitiibwa nga yatugaananga okuyita ku bantu nga tetubabuuzizza era twakula tubuuza buli muntu gwe twasanganga. Baatuyigiriza empisa ez'oku lujjuliro, bwe twatuukanga ku ssaawa ey'okulya, buli mwana awaka yalina amanyi bulungi nti bwe ziwera ssaawa munaana buli omu alina okubeera awaka okulya ekyemisana era essaawa zino bwe zaaweranga nga waliwo atali waka tebaamuterekeranga kyamisana ng'ekibonerezo okuggyako nga waliwo eyamutumye.\nOmwana bwe yakomangawo nga bamubuuza oba gy’abadde tewabadde ntamu mwe bafumba mmere, kino kyatuyigiriza okubeeranga awaka okuggyako nga waliwo akutumyeBuli omu yalina essowaani ye gye yaliirangamu emmere, eya maama ne taata nga zo za njawulo ddala ku zaffe.\nKino kyatuyigiriza okuwa ebintu by’abakulu ekitiibwa era tewali mwana yaliiranga ku ssowaani eteri yiye. Ku lujjuliro, ffe twatuulanga wansi ku mukeeka okwetooloola olujjuliro ng’emmere tugiriira wamu wadde buli omu yaberanga n’essowaani ye mwe yakozanga.\nKino kyatuleeteranga okwegendereza nga tulya n’obutakola mululu kuba maama yabeeranga atutunuulira era nga bw’akulaba okola omululu akusimba eriiso n’otya ne weegendereza.\nAte ye taata yekka ye yatuulanga ku ntebe nga tulya emmere. Bazadde baffe baafuba okutuyigiriza okukolagana ne baganda baffe n'okwagalana ennyo ng'abooluganda. Kino kyatukuuma nga twagalana era nga buli omu afaayo eri muganda we n'okutuusa kati ffenna twakula wabula twagalana era tukolaggana.\nOkutuyigiriza okukola enkolagana ennungi tekyakomanga ku baganda baffe bokka, wabula ne ku mikwano era bwe twali tusoma nga tutuuse mu bibiina ebya waggulu, mikwano gyaffe bwe baakyalanga awaka, taata ne maama baafubanga okubeetegereza n'okubalondoola ne bamannya enneeyisa yaabwe. Bwe baazuulanga abaalinga tebeeyisa bulungi mu bantu, baatugaananga okuddamu okukolagana nabo.\nKino kyatuyamba okubeera n’emikwano emirungi egyatuzimbanga era ne mu kiseera kino abamu bakyali mikwano gyaffe. Bannyinaze maama yababuuliriranga era omwana yagendanga okuweza emyaka 12 nga buli mulimu asobola okugukola yekka awaka nga tewali amuyambyeko.\nAwo ku myaka 12 baabasindikanga mu bassenga baffe ne bongera okubatendeka engeri gye balina okutambuzaamu obulamu bwabwe. Ng’oggyeeko bazadde baffe okututendeka, n’abatuuze b’oku kyalo nabo baatutendekanga era baatubonerezanga nga tulina emisango gye tukoze, obutabuuza ku bantu be twasanganga mu kkubo ekyo nakyo kyatuloopesanga awaka era nga kitukubya n’emiggo.\nABAZADDE BAATUYIGIRIZA OKUKUUMA OBUMU MU MAKA\nLivingstone Nsereko, omutuuze w’e Buloba annyonnyola nti: Twebaza bakadde baffe abaatukuza obulungi nga tuli bumu. Omwana bw’aba yaakagwa ku nsi, bajjajjaffe baatugambanga nti yakaabanga nga yeewuunnya ensi empya gy’aba azzeemu era abazadde ne batandikirawo okumulera obulungi, bwe yakulangamu ne bamuyigiriza okutuula, okutambula n’okwogera.\nBaamutendekanga obutamala gakwata ku bintu ebitali bibye nga tafunye lukusa n’okwewala ebiyinza okumutuusaako obuvune okugeza ebyokya ng’omuliro. Baakozesanga enjogera n’engero n’emizizo okutendeka abaana n’okubakuuma nga balamu bulungi. Okugeza, obutatuula ku masiga nga bagamba towanvuwa.\nBino ennaku zino byafuuka bya sitaani kyokka nga byayigirizanga abaana ne bakula n’empisa. Omukyala yavunaanyizibwanga okutendeka abaana abawala era baabayigirizanga okufumba nga batandikira mu kubayigiriza kuwaata mmere n’okugifumba. Omwana bwe yakulanga yatandikiranga ku kusoma bya waka nga tannagenda mu ssomero ffe lye twayitanga gulendi.\nYavanga awaka ng’ayigiriziddwa ebikozesebwa mu nnyumba okugeza ekikopo, sowaani, ennyumba n’ebirala. Kyabanga kya buvunaanyizibwa omuzadde obutasula na baana, okusooka twasulanga mu nnyumba ez’ettaka wabula ng’ekisenge ky’abakulu bakizimba kituukira ddala waggulu okuziyiza abaana okubalumika.\nEnnaku zino abazadde basula n’abaana mu bisenge bye bimu ekibaawula ntimbe era ekivuddemu be baana okwonooneka. Taata yatutendeka okukola ng’abaana abalenzi era bwe twawezanga emyaka musanvu, yatandika okutambula naffe.\nKitaffe yali mukomazi era ng’atuyigiriza okukomaga Sarah Kikomeko Livingstone Nsereko embugo mu mituba, nze natunga embugo ezaabanga ziyulise ze baayitanga ez’a kimote, twalundanga, bwe zaaweranga ssaawa 12 ng’embuzi teziteekeddwa kubeera mu kisibo.\nABAZADDE BAAFUNANGA OBUDDE NE BOOGERAKO NAFFE\nSarah Kikomeko 57, annyonnyola nti: Bazadde baffe baatuyigirizanga okwoza ebintu, okwera oluggya, okusiimuula ennyumba n’okufumba nga gy’emirimu abawala gye baasinganga okukola. Okufumba emmere baatuwanga ennaku era nga batuyigiriza engeri gye twali tulina okugiteekateeka obulungi.\nBwe twasobya nga batukuba kibooko, wabula omwana omugonvu bwe yeetondanga amangu nga bamusonyiwa. Abazadde baafunanga obudde okwogera naffe okusobola okututendeka empisa naddala mu budde obw’akawungeezi nga taata akomyewo awaka. Ku mulembe guno eddembe lye bawadde abaana lye libaleese okwonooneka era mu kiseera kino muliraanwa okubonereza omwana bakitwala ng’omusango omunene era babeera basobola okumutwala ne ku poliisi.\nEnnyambala y’ennaku zino ekyuse nnyo, abaana bambala nkunamyo wabula ku mulembe gwaffe twayambalanga engoye empanvu. Ffe batutwalanga mu luwummula okuyiga ku mbeera z’abantu abalala n’engeri abantu abalala gye beeyisaamu, wabula mu mulembe guno abazadde tebakyesiga baηηanda zaabwe era batya okubalekera abaana.\nOBUVUNAANYIZIBWA BWA TAATA NE MAAMA MU MAKA Olivia Namuli ow’e Kabowa muzadde era musomesa ayogera ku buvunaanyizibwa obw’enjawulo taata ne maama bwe balina mu maka. Obuvunaanyizibwa bwa taata:\n1 Taata abeera nnannyinimu wabula nga maama akola ng’omuyambi we.\n2 Taata abeera n’ekitiibwa mu bikolwa bye ng’omwana tasobola kumuyisaamu maaso okutandikira ku nnyambala.\n3 Taata abeera mukulembeze awaka era y’awa ebiragiro ate nga tanyoomebwa.\n4 Ebintu bya taata biweebwa ekitiibwa, yalinanga ekikopo n’essowaani ebyayitibwanga kigere kyanvubu, kino kyayigirizanga abaana okuwa ebintu by’abakadde baabwe ekitiibwa.\n5 Taata yalyanga bulungi okusobola okuba n’amaanyi era yalyanga emmere ereeta amaanyi ekitali ku bataata ab’omulembe guno. Abasajja baalyanga mmere ewa amaanyi n’ebikaawa ne basobola okukola n’amaanyi okusobola okulabirira amaka gaabwe 6 Taata yakuηηaanyanga abaana era yayogeranga nabo mu budde obw’ekiro.\n7 Taata yafuganga omumwa gwe, teyamalanga gasamwassamwa na bigambo, kino kyayambanga abaana okumuyigirako obutamala googerayogera ate n’okumuwa ekitiibwa.\n8 Taata ye yabeeranga omukulembeze w’eddiini awaka ng’akubiriza abaana okusaba era n’okugenda mu ssinzizo. 9 Bwabanga buvunaanyizibwa bwa taata okumanya mikwano gy’abaana be.\n10 Taata yalinga muyiiya ng’afuba okukola ssente era nga kizibu okumusanga ng’akaaba ssente oba nga talina mmere ya kuliisa maka ge. Obuvunaanyizibwa bwa maama:\nMaama yabeeranga waka nga mukuumi kuba ye yabeererangawo taata mu byetaagisa w’atali.\nMaama yabeeranga n’abaana n’abatendeka n’okubabuulirira.\nMaama yalondoolanga abaana okumanya bye bakola ne be babeera nabo okusobola okubalambika ssinga babeera bakoze ensobi.\nBamaama baazibiranga bataata eri abaana nabantu abalala, nga tebakkiriza linnya lya bbaabwe kusiigibwa nziro okusobola okukuumaekitiibwa ky’amaka.\nMaama teyasuulanga muggo kuba ye yasookerwangako mu kugunjula omwana naddala bwe yabangako ekikyamu ky’akoze awaka ne ku kyalo.\nEmpisa z’oku lujjuliro zaatandikiranga ku maama eyatuulanga ku lujjuliro n’abaana ne balya olwo n’alaba buli omu bwe yeeyisa era n’amutereeza.\nMaama yayigirizanga abaana okukolagana n’abantu ne batabeera ba ttima ate ne bayiga n’okuyamba abantu abalala we kyetaagisiriza.\nMaama yayigirizanga abaana okulabirira baganda baabwe n’okubalumirirwa ne bakula n’omutima ogw’obumu. Kino kyamalangawo obuggya omwana omukulu bwe yandifunye nga waliwo omuto azaaliddwa.\nEra baabayigirizanga n’obukulembeze ate n’okuwulira eri abato nga n’abakulu tebabaatula mannya okuggyako okubayita baaba.  Maama yafubanga okulaba ng’atendeka abaana okubeera abakozi nga buli ky’akola abeera nabo n’okubawa eby’okukola eby’enjawulo olwo ne bakula nga basobola okwekolerera ne beeyimirizaawo


Bukedde Online - Mukyala wa paasita eyabuze bamusanze yeefumbizza: Eby'okumuwamba kaali 'kabadi' kusuulawo ddya atandike obulamu obuggya\nMUKYALA wa paasita abadde yabula nga kigambibwa nti yawambibwa abatemu abaasaba bba obukadde 50, kizuuliddwa ng’abadde yeewamba ng’alina omusajja gw’alya naye obulamu.\nMariam Nkusuubira mu kiteeteeyi ekya bbulu ng'akwatiddwa Poliisi y'e Katwe gy'akyakuumirwa\nMariam Kusubira 46, mukyala wa paasita Shadrack Kusuubira owa Noah’s Ark Holiness, okuwambibwa kwe kwassa abagoberezi n’abatuuze b’e Masajja A mu ggombolola ya Makindye Ssaabagabo ku bunkenke.\nKye bataamanya nti, omukyala ono yali yasalawo okuva mu ddya n’agenda e Kirinnya - Masaka ewa Angel Ssemboze gw’abadde abeera naye.\nOmwogezi wa poliisi mu Kampala n’emiriraano, Luke Oweyesigyire yagambye nti, bwe baafuna okubula kw’omukyala ono baatandika okukola okunoonyereza kwabwe nga baafuna essimu y’omukyala ng’alaajanira bba okuwa abaali bamuwambye waakiri obukadde 20, basobole okumuyimbula nga tebannamutuusaako bulabe bwonna.\nOweyesigyire yagambye nti baatandika okulondoola essimu gye baakozesa ne bakizuula ng’abaali bagirina baali mu loogi emu e Masaka ng’eno baamalayo ennaku ezisuka mu ssatu.\nN’agamba nti mu kunoonyerezxa kwabwe baasooka kukwata muganda wa Ssemboze, Richard Bukenya eyabatwala ewa muwala wa Kusubira e Namasuba - Kikajjo ng’eno gye baasanze mukyala wa paasita ng’asobeddwa oluvannyuma lwa Ssemboze gwe baali bakyala naye okumusuulawo.\nKigambibwa nti Ssemboze yafuna obukadde 20, okuva ku mukyala wa paasita era olwamala okuzifuna n’amulekawo teyaddamu kumulaba n’asigala ng’asobeddwa.\nMiriam Kusuubira yakwatiddwa n’aggulwako okusango gw’okwewamba ku poliisi y’e Katwe ate Ssemboze poliisi emunoonya.\nAbatuuze b’e Masajja bwe baategedde nti mukyala wa paasita yeewambye ne balumba amaka ge nga baagala okumanya ekyabaddewo, kyokka muwala waabwe n’abatabukira n’abagoba.\nAbagoberezi bagamba nti babadde basaba emisana n’ekiro nga balowooza nti mukyala wa paasita waabwe yawambiddwa kyokka kyababuuseeko bwe baakitegedde nti ye yabadde yeewamba ng’abadde apepeya n’omusajja nga bwe baabadde nga basaba ssente.\nMukyala wa paasita okuwambibwa yalina obukadde 20, ng’agenda kugula ttaka.\nMuka Paasita e Masajja bamuwambye ne basaba obukadde 50 ku mmeeza\nMukyala wa Paasita eyawambiddwa ne basaba obukadde 50 akyabuze


Bukedde Online - Tekinologiya aleme kubeerabiza Katonda - Bp. Kityo Luwalira\nPulomoota eyafeze abadigize abayimbi ne batalabikako...\nTekinologiya aleme kubeerabiza Katonda - Bp. Kityo Luwalira,\nOkuva e Namirembe, Omulabirizi Kityo Luwalira y'akulembedde Abakrisitaayo okuyita ku ssomero ly’abaana abaliko obulemu ekya Kampala School of the Physically Handcaped n’ayitako ne mu ddwaliro e Mengo. Ono yasabye sayansi ne tekinologiya atabuse ennaku zino obuteerabiza bantu Katonda n’agamba nti balina kumweyambisa kubunyisa njiri.\nYakubirizza abantu okukuuma emirembe n’okwagala. N’abasaba obutatambuza kkubo lya musalaba nga kinyumu naye beefumintirize ku Yesu bye yabalagira.\nAbakrisitaayo abalala baavudde ku Kkanisa ya All Saints e Nakasero mu Kampala nabo ne batambuza kkubo lya musalaba okutuuka ku kisaawe e Kampalamukadde.\nEno beegatiddwako Abasodokisi abaavudde e Namungona abakulembeddwa Fr. Emmanuel Ssekyewa n’abakirizza abalala okuva mu Maklezia agatali gamu mu Kampala okwabadde n’abavudde e Mbuya abaakulembeddwa Bwanamukulu w’ekigo kya Our Lady of Africa Fr. Anthony Kibira Kimbowa.\nOluvannyuma amaddiini gonna geetabye mu kusaba okwa wamu ku kisaawe ky'essomero lya Old Kampala ne beetaba mu kusaba kw’amaddiini gonna okwakulembeddwa Ssabalabirizi w'Ekkanisa ya Uganda, Stanley Ntagali.


Bukedde Online - Omusajja atemyeko abantu 4 emitwe ne balowooza mulalu!\nAb'endagwe mu Lwengo balaajana lwa Kabuyonjo...\nAttottodde engeri omuzigu gye yatemye omwana...\nOMUSAJJA bwe yatemyeko obulago abantu bana, baasoose kumuyita mulalu. Azzeeyo ku kyalo n’atemako emitwe abalala babiri okumpi n’enkambi y’amagye ne kitiisa abeebyokwerinda nti waliwo ekibinja ekinene ekiri emabega w’obutemu buno.\nBambega ba poliisi nga bassa omulambo mu ambyulensi.\nEkitundu ky’e Nakasongola kirimu abajaasi bangi abava mu nkambi y’amagye mu kitundu ekyo. Ekitakuza abeebyokwerinda emitwe y’engeri abantu omukaaga gye batemeddwaako emitwe mu nnaku ssatu zokka ne batatya magye.\nKu Lwokutaano, omuzigu eyabadde n’ejjambiya yasanze omukazi ng’aweese omwana e Wabigalo mu Ggombolola Wabonyonyi, Nakasongola n’amumusikako n’amutemako omutwe nga nnyina alaba.\nN’okutuusa kati mukaziwattu Florence teyeetegera olw’engeri eyentiisa omwana we Amos Sekanza gye yattiddwa.\nOmuzigu bwe yamaze okusala omwana n’alumba Donozio Matovu gwe yasanze mu ffumbiro naye n’amusalako omutwe. Yazzeeko okutemako omutwe Judith Adul 33, gwe yasanze mu kkubo nga yeetisse ekinywa ky’enku.\nAbeebyokwerinda baasoose kuteebereza nti yabadde musajja mulalu. Kyokka baamuyizze e Wabigalo n’ebyalo ebiriraanyewo n’abula.\nKu Mmande ku maliiri abatuuze baagudde ku mirambo gya bannaabwe ebiri nga batemeddwaako emitwe.\nAbatuuze b’e Wabigalo nga bakung’aanidde we battidde batuuze bannaabwe.\nKuliko Fred Mujuni 40, ne Fred Bulega 41, abatuuze e Kitego okumpi n’e Wabigalo. Emirambo gyazuuliddwa omutuuze Rashid Barigye eyakedde eggulo okugenda okukola.\nYeekanze omuntu agudde wansi n’alowooza nti mutamiivu agudde ku kkubo. Bwe yeeyongedde okwetegereza nga kiwuduwudu.\nYayongedde okusemberera gwe yasoose okuyita omutamiivu n’asanga nga mulambo oguli mu kitaba ky’omusaayi.\nYakubye enduulu abatuuze ne bakuηηaana. Poliisi nayo yazze. Baasambye ensiko ne basanga omulambo omulala nga gwesudde akabanga katono okuva ku gwe baasoose okulaba. Mujuni mukozi ku ffaamu ya Ibrahim Ssebuliba eyennyamidde okufiirwa omukozi abadde ow’amaanyi.\nSsebuliba yagambye nti Mujuni abadde atera okugenda okunywa omwenge ng’amaze okukola emirimu.\nBwe baamulinze n’atadda ne balowooza nti asuzeeyo gye yagenze okunywa omwenge. Ku Mmande ku makya baafunye amawulire nti waliwo emirambo gye bazudde.\nSsebuliba yaguddewo ekigwo bwe yatuuse awali emirambo nga kuliko ogwa Mujuni. Poliisi emirambo yagitutte mu ggwanika ku ddwaaliro lya Nakasongola Health Centre IV.\nAkulira poliisi y’e Nakasongola, Patience Namara ng’aliko byannyonnyola abatuuze.\nAKABINJA K’ABATEMU KANENE - RDC\nRDC w’e Nakasongola, Dan Muganga yategeezezza nti mu kunoonyereza kwe baakakola bazudde nti eyatemyeko abantu emitwe ali mu kabinja kagazi akafaanana obubinja obubadde butigomya Masaka, Mityana ne disitulikiti endala.\nEkyenjawulo kano akabinja katemako mitwe. Wadde ng’obubinja bwe Masaka n’e Mityana bw’atemaatema abantu n’ebijambiya ne batuusibwako ebisago n’abamu ne battibwa, kyokka tewali yatemwako mutwe.\nN’agamba nti yatuuzizza olukiiko lw’ebyokwerinda olwabaddemu abaserikale ba poliisi n’abamagye b’e Nakasongola ne basalawo okuyiwa abaserikale buli wantu bafeffette abatemu bano.\nPOLIISI EKUTTEYO BASATU\nDPC w’e Nakasongola, Patience Namara yategezezza nti baakakwata abantu basatu babayambeko mu kunoonyereza okuzuula abatemu.\nAbaakwatiddwa ababiri baggaliddwa ku poliisi y’e Luweero ate omulala ku y’e Nakasongola.\nNamara yagambye nti waliwo emmotoka enjeru abatuuze gye beekengedde ekika kya Corona gye banoonya.\nN’agumya abatuuze nti abaserikale bagenda kutereeza ekyalo amangu ddala. N’abasaba okukolagana n’abeebyokwerinda nga babaloopera abantu be beekengera. Era beewale okutambula ekiro.\nOMUSAJJA bwe yatemyeko obulago\nabantu bana, baasoose kumuyita\nmulalu. Azzeeyo ku kyalo\nn’atemako emitwe abalala babiri\nokumpi n’enkambi y’amagye ne\nkitiisa abeebyokwerinda nti waliwo\nekibinja ekinene ekiri emabega\nEkitundu ky’e Nakasongola\nkirimu abajaasi bangi abava mu\nnkambi y’amagye mu kitundu\nekyo. Ekitakuza abeebyokwerinda\nemitwe y’engeri abantu omukaaga\ngye batemeddwaako emitwe mu\nnnaku ssatu zokka ne batatya\nKu Lwokutaano, omuzigu eyabadde\nn’ejjambiya yasanze omukazi\nng’aweese omwana e Wabigalo\nmu Ggombolola Wabonyonyi,\nn’amutemako omutwe nga nnyina\nalaba. N’okutuusa kati mukaziwattu\nFlorence teyeetegera olw’engeri\neyentiisa omwana we Amos\nSekanza gye yattiddwa.\nOmuzigu bwe yamaze okusala\nomwana n’alumba Donozio Matovu\ngwe yasanze mu ffumbiro naye\nn’amusalako omutwe. Yazzeeko\nokutemako omutwe Judith Adul\n33, gwe yasanze mu kkubo nga\nyeetisse ekinywa ky’enku.\nkuteebereza nti yabadde musajja\nmulalu. Kyokka baamuyizze e\nWabigalo n’ebyalo ebiriraanyewo\nn’abula. Ku Mmande ku maliiri\nabatuuze baagudde ku mirambo\ngya bannaabwe ebiri nga batemeddwaako\nemitwe. Kuliko Fred Mujuni\n40, ne Fred Bulega 41, abatuuze\ne Kitego okumpi n’e Wabigalo.\nomutuuze Rashid Barigye eyakedde\neggulo okugenda okukola.\nYeekanze omuntu agudde wansi\nn’alowooza nti mutamiivu agudde\nku kkubo. Bwe yeeyongedde\nokwetegereza nga kiwuduwudu.\nYayongedde okusemberera gwe\nyasoose okuyita omutamiivu\nn’asanga nga mulambo oguli mu\nYakubye enduulu abatuuze ne\nbakuηηaana. Poliisi nayo yazze.\nBaasambye ensiko ne basanga\nomulambo omulala nga gwesudde\nakabanga katono okuva ku gwe\nMujuni mukozi ku ffaamu\nya Ibrahim Ssebuliba eyennyamidde\nokufi irwa omukozi\nSsebuliba yagambye nti\nMujuni abadde atera okugenda\nng’amaze okukola emirimu.\nBwe baamulinze n’atadda ne\nbalowooza nti asuzeeyo gye\nyagenze okunywa omwenge.\nKu Mmande ku makya\nbaafunye amawulire nti\nwaliwo emirambo gye bazudde.\nekigwo bwe yatuuse awali\nemirambo nga kuliko ogwa\nMujuni. Poliisi emirambo\nyagitutte mu ggwanika ku\nddwaaliro lya Nakasongola\nHealth Centre IV.\nRDC w’e Nakasongola, Dan\nMuganga yategeezezza nti mu\nkunoonyereza kwe baakakola\nbazudde nti eyatemyeko abantu\nemitwe ali mu kabinja kagazi\nakafaanana obubinja obubadde\nbutigomya Masaka, Mityana ne\nEkyenjawulo kano akabinja\nkatemako mitwe. Wadde\nng’obubinja bwe Masaka n’e\nMityana bw’atemaatema abantu\nn’ebijambiya ne batuusibwako\nebisago n’abamu ne battibwa,\nkyokka tewali yatemwako mutwe.\nN’agamba nti yatuuzizza olukiiko\nabaserikale ba poliisi n’abamagye\nb’e Nakasongola ne basalawo\nokuyiwa abaserikale buli wantu\nbafeffette abatemu bano.\nDPC w’e Nakasongola, Patience\nNamara yategezezza nti baakakwata\nabantu basatu babayambeko\nmu kunoonyereza okuzuula\nabatemu. Abaakwatiddwa ababiri\nbaggaliddwa ku poliisi y’e Luweero\nate omulala ku y’e Nakasongola.\nNamara yagambye nti\nwaliwo emmotoka enjeru abatuuze\ngye beekengedde ekika kya\nCorona gye banoonya.\nN’agumya abatuuze nti abaserikale\nekyalo amangu ddala. N’abasaba\nnga babaloopera abantu be beekengera.\nEra beewale okutambula